Αυστρία Τουρκία: Kλείνει τζαμιά και απελαύνει ιμάμηδες - Hellenic Voice\nΑρχική Κόσμος Αυστρία Τουρκία: Kλείνει τζαμιά και απελαύνει ιμάμηδες\nΑυστρία Τουρκία: Kλείνει τζαμιά και απελαύνει ιμάμηδες\nΈντονες είναι οι αντιδράσεις της τουρκικής κυβέρνησης μετά την απόφαση της Αυστρίας να προχωρήσει σε κλείσιμο επτά τζαμιών και σε απελάσεις ιμάμηδων για να καταστείλει το «πολιτικό Ισλάμ». Το κλείσιμο επτά τζαμιών και την απέλαση αρκετών ιμάμηδων ανακοίνωσε σήμερα η κυβέρνηση της Αυστρίας σε μια προσπάθεια καταστολής του «πολιτικού Ισλάμ» και της εξωτερικής χρηματοδότησης θρησκευτικών ομάδων.\nΟ Αυστριακός καγκελάριος, Σεμπάστιαν Κουρτς, δήλωσε πως σκοπεύει να κλείσει ένα τουρκικό «σκληροπυρηνικό» τζαμί στη Βιέννη και να εξαρθρώσει μια ομάδα που ονομάζεται θρησκευτική Αραβική Κοινότητα και διαχειρίζεται 6 τζαμιά. Η συγκεκριμένη κίνηση βασίζεται σε ένα νόμο του 2015, σύμφωνα με τον οποίο απαγορεύεται η χρηματοδότηση των θρησκευτικών κοινοτήτων από χώρες του εξωτερικού.\nΌπως έκανε γνωστό, ο υπουργός εσωτερικών της χώρας, βρίσκονται υπό εξέταση οι άδειες παραμονής 40 συνολικά ιμάμηδων που έχουν προσληφθεί από την ATIB, έναν φορέα που επιβλέπει τα τουρκικά τζαμιά στην Αυστρία. Μάλιστα, ανέφερε ότι ήδη δύο άδειες παραμονής έχουν ανακληθεί ενώ αρνήθηκαν να δώσουν άλλες πέντε, σε ιμάμηδες που τις αιτούνταν για πρώτη φορά.\n«Η Τουρκία δεν είναι αξιόπιστος εταίρος της Ευρώπης», όπως τονίζει ο Αυστριακός υπουργός Εξωτερικών, Αλεξάντερ Σάλενμπεργκ, και ζητά τη διακοπή των ενταξιακών διαπραγματεύσεων. Ως «νεότερο κρίκο σε μία αλυσίδα προκλήσεων» κατήγγειλε τη μετατροπή της Αγίας Σοφίας σε τζαμί, ο Αυστριακός πολιτικός, μιλώντας στο σημερινό Συμβούλιο Εξωτερικών Υποθέσεων στις Βρυξέλλες, ενώ σε σχέση με τις εξελίξεις στη Λιβύη και στο Βόρειο Ιράκ, σημείωσε πως «απλά η Τουρκία δεν είναι αξιόπιστος εταίρος της Ευρώπης».\nΣε δηλώσεις του σε Αυστριακούς δημοσιογράφους, στο περιθώριο της Συνόδου, ο Σάλενμπεργκ τόνισε πως η Ευρωπαϊκή Ένωση πρέπει να ασκεί απέναντι στην Τουρκία «μία ισχυρή πολιτική και να μιλά μία σαφή γλώσσα (…) σε μία σταθερή βάση αξιών». Ταυτόχρονα, όπως μεταφέρει το ΑΠΕ-ΜΠΕ, ο ίδιος ζήτησε εκ νέου τη διακοπή των ενταξιακών διαπραγματεύσεων της Ευρωπαϊκής Ένωσης με την Άγκυρα, επισημαίνοντας ότι «και εδώ η Ε.Ε. θα έπρεπε να κάνει μία σαφή τομή και να δηλώσει πως όλα αυτά δεν είναι πλέον επιτρεπτά και σωστά».\nΠροηγούμενο άρθροCitroen: Αυτοκίνητα με ιστορία\nΕπόμενο άρθροΕΕ για Αγιά Σοφιά: Να επανεξετάσει ο Ερντογάν την απόφασή του


Kερκετίνη: Το βιοφλαβονοειδές που καταπολεμά τη φλεγμονή – medinova.gr\nΗ κερκετίνη (quercetin) είναι ένα βιοφλαβονοειδές (ή φλαβονοειδές), που αποτελεί έναν τύπο χρωστικής, η οποία βρίσκεται σχεδόν σε όλα τα βότανα, τα φρούτα και τα λαχανικά.\nΤα βιοφλαβονοειδή παρέχουν στον οργανισμό αντιφλεγμονώδη και αντιοξειδωτική προστασία και η κερκετίνη είναι ένα από τα πιο ισχυρά και αποτελεσματικά φυτικά αντι-φλεγμονώδη, καθώς και αντιοξειδωτικά συμπληρώματα, που υπάρχουν σήμερα στην αγορά.\nΜελέτες έχουν δείξει πως η κερκετίνη μπορεί να βοηθήσει στην πρόληψη της ανάπτυξης μιας ποικιλίας καταστάσεων που σχετίζονται με τη φλεγμονή και τις ελεύθερες ρίζες, συμπεριλαμβανομένης της αρθρίτιδας, των αλλεργιών, την εκφύλιση της ωχράς κηλίδας, τις καρδιακές παθήσεις, την ουρική αρθρίτιδα και διάφορες μορφές καρκίνου.\nΗ κερκετίνη βοηθά στην πρόληψη του καρκίνου αναστέλλοντας την ροή των θρεπτικών συστατικών και του οξυγόνου προς τα καρκινικά κύτταρα, ουσιαστικά αποκόπτοντας την παροχή της τροφής προς αυτά. Η κερκετίνη είναι επίσης φυτοοιστρογόνο, μια φυτική ορμόνη που μιμείται τις αντιδράσεις των οιστρογόνων στο ανθρώπινο σώμα. Η κερκετίνη συνδέεται στις θέσεις υποδοχέων οιστρογόνων, στη θέση των οιστρογόνων κι έτσι δεν ενεργοποιούνται πια τα οιστρογόνα που χρειάζονται για να ανθίσει, για παράδειγμα, ο καρκίνος του μαστού.\nΕργαστηριακές μελέτες έχουν δείξει ότι η κερκετίνη από τα εσπεριδοειδή μπορεί να μειώσει το ρυθμό ανάπτυξης των κυττάρων του καρκίνου του μαστού μέχρι και 50%. Επιπλέον, η κερκετίνη σε μελέτες που έχουν γίνει σε ζώα και στο δοκιμαστικό σωλήνα, έχει αναστείλει την ανάπτυξη του καρκίνου του παχέος εντέρου, του προστάτη, του μαστού και του καρκίνου των πνευμονικών κυττάρων.\nΒοηθά, επίσης, στην αντιμετώπιση των αλλεργιών, αναστέλλοντας την έκκριση της ισταμίνης στο σώμα. Η ισταμίνη προκαλεί φλεγμονή και οίδημα και είναι υπεύθυνη για τη βουλωμένη μύτη, τη φαγούρα στα μάτια, το φτέρνισμα και άλλα ενοχλητικά συμπτώματα που σχετίζονται με αλλεργίες. Σε εργαστηριακές μελέτες η κερκετίνη έχει δειχθεί επίσης ότι αναστέλλει τον τύπο της φλεγμονής που προκαλεί πρήξιμο των αρθρώσεων σε πάσχοντες από αρθρίτιδα, καθώς και τη φλεγμονή του προστάτη αδένα (χρόνια προστατίτιδα). Οι άνθρωποι με ρευματοειδή αρθρίτιδα που άλλαξαν τη διατροφή τoυς και φόρτωσαν τον οργανισμό τους με τροφές πλούσιες σε βιοφλαβονοειδή, ανέφεραν σημαντική βελτίωση στα συμπτώματά τους. Μία μελέτη ανέφερε πως μόλις 500 χιλιοστόγραμμα κερκετίνης δύο φορές την ημέρα βρέθηκαν να βελτιώνουν τα συμπτώματα του πυελικού πόνου σε άνδρες με προστατίτιδα. Επιπλέον, οι προκαταρκτικές εργαστηριακές μελέτες έχουν δείξει επίσης ότι η κερκετίνη μπορεί να αναστέλλει την ανάπτυξη των καρκινικών κυττάρων του προστάτη.\nΗ κερκετίνη είναι επίσης μια αποτελεσματική θεραπεία για φλεγμονώδεις παθήσεις που επηρεάζουν το δέρμα. Αυξάνει την παραγωγή τόσο του κολλαγόνου, όσο και της ινονεκτίνης (φιμπρονεκτίνης), δύο ουσιών που είναι απαραίτητες για να κρατήσουν υγιείς τις αρθρώσεις, αλλά και το δέρμα. Αυτό καθιστά την κερκετίνη χρήσιμη τόσο για τους πάσχοντες από την αρθρίτιδα, όσο και εκείνους που επιθυμούν τη θεραπεία ή την πρόληψη των ρυτίδων.\nΗ κερκετίνη είναι ένα ενεργό συστατικό σε όλο και περισσότερα καλλυντικά προϊόντα που ισχυρίζονται πως βοηθούν στην μείωση των σημαδιών της γήρανσης. Η κερκετίνη μπορεί, επίσης, να βοηθήσει στην επιτάχυνση της επούλωσης των πληγών. Μελέτες έχουν επίσης δείξει ότι η κερκετίνη βοηθά να επιδιορθωθούν οι ζημιές στους ιστούς των νεύρων στα τραύματα του δέρματος.\nΗ κερκετίνη βοηθά στη μείωση του κινδύνου της καρδιακής νόσου, εμποδίζοντας τη συσσώρευση των μακροφάγων στις αρτηρίες. Τα μακροφάγα περιέχουν μεγάλες ποσότητες χοληστερόλης, που μπορεί να σκληρύνει σε πλάκα και να οδηγήσει σε φραγμένες αρτηρίες ή σε αθηροσκλήρωση. Επιπλέον, η κερκετίνη βελτιώνει την κυκλοφορία με την ενίσχυση των τριχοειδών αγγείων σε όλο το σώμα και βοηθά στην πρόληψη και θεραπεία ασθενειών που προκαλούνται από την κακή παροχή αίματος στα μάτια, όπως ο καταρράκτης, η διαβητική αμφιβληστροειδοπάθεια και ο εκφυλισμός της ωχράς κηλίδας.\nΗ κερκετίνη βρίσκεται σχεδόν σε όλα τα φυτικά τρόφιμα. Μαύρο τσάι, μπρόκολο, κρεμμύδια, κόκκινα μήλα και κόκκινο κρασί είναι πολύ καλές πηγές κερκετίνης. Τα συμπληρώματα κερκετίνης είναι επίσης διαθέσιμα σε σκόνη, δισκία ή κάψουλες. Συνήθως συσκευάζονται με βρομελίνη (ένα ένζυμο που απαντάται στον ανανά), μια άλλη ουσία που έχει βρεθεί πως είναι χρήσιμη στη θεραπεία των αλλεργιών και της φλεγμονής, που πιστεύεται ότι αυξάνει την απορρόφηση της κερκετίνης. Η συνήθης δοσολογία της κερκετίνης είναι 100 έως 250 χιλιοστόγραμμα, τρεις φορές την ημέρα.


ANT1 internet world | Στην 86η θέση της κατάταξης της FIFA η Κύπρος\nΗ Παγκόσμια Ομοσπονδία Ποδοσφαίρου FIFA ανακοίνωσε την κατάταξη Εθνικών ομάδων για το μήνα Σεπτέμβριο. Η Κύπρος ανέβηκε μια θέση και βρίσκεται στην 86η.\nΤο Σεπτέμβριο η Εθνική μας έδωσε δύο αγώνες στο Πρωτάθλημα των Εθνών με απολογισμό νίκη επί της Σλοβενίας και ήττα από τη Νορβηγία.\nΓια πρώτη φορά στα χρονικά υπάρχει πλήρης ισοβαθμία στην πρώτη θέση την οποία μοιράζονται δύο χώρες, η Παγκόσμια Πρωταθλήτρια Γαλλία και το Βέλγιο. Βραζιλία, Κροατία και Ουρουγουάη συμπληρώνουν την πρώτη πεντάδα.\nΌσον αφορά τις Εθνικές που είναι στον όμιλο μας στο Πρωτάθλημα των Εθνών, η Βουλγαρία είναι στη θέση 44, η Νορβηγία στη θέση 52 και η Σλοβενία στη θέση 61.


Νέα επίθεση Καραμανλή σε Παπανδρέου\nΝΕΑ ΕΠΙΘΕΣΗ ΚΑΡΑΜΑΝΛΗ ΣΕ ΠΑΠΑΝΔΡΕΟΥ από Voria.gr article https://www.voria.gr/article/nea-epithesi-karamanli-se-papandreou Εθνικό θέμα η οικονομία, είπε ο Κ. Καραμανλής. Τα οφέλη από τον αγωγό θα μείνουν στη Θράκη, διαβεβαίωσε. 24.09.2009 07:11\nΝΕΑ ΕΠΙΘΕΣΗ ΚΑΡΑΜΑΝΛΗ ΣΕ ΠΑΠΑΝΔΡΕΟΥ\n24/09/2009, 07:11 |\nΕθνικό θέμα η οικονομία, είπε ο Κ. Καραμανλής. Τα οφέλη από τον αγωγό θα μείνουν στη Θράκη, διαβεβαίωσε.\nΑπό την Αλεξανδρούπολη, την πόλη στην οποία θα καταλήγει ο πετρελαιαγωγός από το Μπουργκάς, ο Κώστας Καραμανλής προχώρησε σε μία σκληρή επίθεση εναντίον του Γ. Παπανδρέου κατηγορώντας τον για "προφάσεις εν αμαρτίαις" και "ακατανόητη στάση".\nΜιλώντας σε μια ενθουσιώδη συγκέντρωση της Νέας Δημοκρατίας, ο πρωθυπουργός μίλησε για "υπόθεση εθνικών διαστάσεων που είναι η πολιτική των αγωγών", που είναι παράλληλα "κατακτήσεις για τον Έβρο", όπως είπε.\nΟ πετρελαιαγωγός θα γίνει με τη συμμετοχή των τοπικών Αρχών και παραγωγικών δυνάμεων, θα κατασκευαστεί και θα λειτουργήσει με απόλυτο σεβασμό στο περιβάλλον, ενώ τα ετήσια έσοδα περίπου 35 εκατ. δολαρίων το χρόνο θα μένουν στη Θράκη, διαβεβαίωσε ο Κ. Καραμανλής.\n«Προφάσεις για, δήθεν, συνδυασμό των αγωγών με ΄ζώνες ευρυζωνικότητας΄ δεν ακούγονται σοβαρές. Είναι προφάσεις εν αμαρτίαις. Οι ισχυρισμοί του αρχηγού του ΠΑΣΟΚ για τη συμφωνία -ότι, τάχα, κατοχυρώνει μόνο τα συμφέροντα της ρωσικής πλευράς- είναι παντελώς αυθαίρετοι. Η αμφισβήτησή του βλάπτει την πολιτική που βάζει πάνω απ΄ όλα το συμφέρον της Ελλάδος. Όποιοι και να ενοχλούνται. Γι΄ αυτό η στάση του αρχηγού του ΠΑΣΟΚ είναι ακατανόητη και χρωστάει σε όλους τους πολίτες καθαρές απαντήσεις» είπε ο κ. Καραμανλής.\nO κ. Καραμανλής χαρακτήρισε την Οικονομία το μεγάλο διακύβευμα αυτών των εκλογών, και την «πιο πιεστική, πιο επείγουσα εθνική υπόθεση», όπως είπε. Παράλληλα, κατηγόρησε το ΠΑΣΟΚ για έλλειψη σχεδίου και καθαρών θέσεων και πως μιλάει με υπονοούμενα.\n«Ο αρχηγός του ΠΑΣΟΚ εξαγγέλλει ενιαία φορολογική κλίμακα για όλα τα εισοδήματα. Είναι μια ξεκάθαρη φορολογική απειλή: Σημαίνει αύξηση των φόρων στα νοικοκυριά. Αυξημένη επιβάρυνση σε ιδιοκτήτες και μετόχους μικρομεσαίων επιχειρήσεων. Επιπλέον φορολόγηση για τους αγρότες. Κατάργηση όλων των φοροαπαλλαγών. Και ανάμεσα στις φοροαπαλλαγές είναι επιδόματα σε ανέργους, σε πολύτεκνες μητέρες, σε νοικοκυριά ορεινών και μειονεκτικών περιοχών», ισχυρίστηκε.\nΤέλος, ο κ. Καραμανλής απηύθυνε μήνυμα προς τη γειτονική Τουρκία ότι «έχει υποχρέωση να σεβαστεί τη συμφωνία επανεισδοχής του 2001, για τους παράνομους μετανάστες, να ανταποκριθεί στο Ευρωπαϊκό Σύμφωνο Μετανάστευσης και Ασύλου και να πάψει να καλύπτει τους σύγχρονους δουλέμπορους».\n"Το καθεστώς στο Αιγαίο δεν αλλάζει και δεν πρόκειται να αλλάξει ούτε με παραβάσεις και παραβιάσεις, ούτε με οποιεσδήποτε άλλες προκλήσεις. Υποχωρήσεις στα κυριαρχικά μας δικαιώματα είναι αδιανόητες. Δεν υποχωρούμε και δεν παραχωρούμε τίποτα", κατέληξε ο πρωθυπουργός.


ΕΒΔΟΜΑΔΙΑΙΕΣ 13 Σεπ 2014\nΠροβλέψεις Εβδομάδας 14/9 - 20/9 - Γράφει η Σμάρω Σωτηράκη\nΈρωτας: Το τρίγωνο του Δία με τον Ουρανό είναι σκανδαλωδώς ευνοϊκό για τις αισθηματικές σου υποθέσεις. Θα το αξιοποιήσεις πλήρως αν σχεδιάσεις ένα ταξιδάκι με το ταίρι σου και αν βρεις πρωτότυπους τρόπους για να ταράξεις τα λιμνάζοντα ύδατα. Στον συνδυασμό έρωτας και ταξίδι, με διάθεση ανανέωσης ή καινούργιου παιχνιδιού, σιγοντάρει και ο Άρης, ο οποίος από την Κυριακή θα βρίσκεται στο εξαιρετικά ευνοϊκό περιβάλλον του Τοξότη.\nΚαριέρα – Οικονομικά: Από την Κυριακή αρχίζει ένα ευνοϊκό δεκαπενθήμερο, γόνιμο για να αποφασίσεις σχετικά με την πορεία που θα ακολουθήσεις στη νέα σεζόν. Ο Δίας από τον Λέοντα και το τρίγωνό του με τον Ουρανό σε συνδυασμό με τον Άρη που από αυτή την εβδομάδα θα κινείται στον Τοξότη, σιγοντάρουν τις επαγγελματικές σου υποθέσεις, τις διαπραγματεύσεις, την υλοποίηση των σχεδίων σου.\nΑγαπητό μου ημερολόγιο: Αυτή την περίοδο υπάρχει πρόσφορο έδαφος για να προωθήσω δημιουργικά σχέδια, να εκφράσω και να αξιοποιήσω τα ταλέντα μου, να βάλω σε εφαρμογή τις πρωτότυπες ιδέες μου.\nΈρωτας: Η περίοδος αυτή είναι πολύ καλή για τα αισθηματικά σου εκτός αν ο προσωπικός σου χάρτης δέχεται σκληρές όψεις. Ο Ήλιος και η Αφροδίτη από το ζώδιο των ερώτων σου, την Παρθένο, φωτίζουν τα θέματα καρδιάς και δεν αποκλείουν τους καινούργιους έρωτες και τις ανανεωτικές καταστάσεις για τους δεσμευμένους. Παράλληλα, ο Άρης μπαίνει στο όγδοο ηλιακό σου σπίτι, στον Τοξότη και θα ξυπνήσει τα πάθη, με όλα τα θετικά και τα αρνητικά τους.\nΚαριέρα – Οικονομικά: Με τον Ερμή στο έκτο ηλιακό σου σπίτι, θα σου δοθούν οι ευκαιρίες να συζητήσεις για τις δουλειές σου και να κάνεις τις απαραίτητες συμφωνίες για να τακτοποιήσεις την καθημερινότητά σου. Από την άλλη, ο Ήλιος και η Αφροδίτη από την Παρθένο ανάβουν το πράσινο φως για να προβληθείς και να βάλεις σε εφαρμογή τα δημιουργικά σου σχέδια.\nΑγαπητό μου ημερολόγιο: Η αλήθεια είναι ότι με ενεργοποιημένο το όγδοο ηλιακό σου σπίτι από τον Άρη δεν είναι παράλογες ούτε οι αλλαγές της διάθεσής σου ούτε οι απαισιόδοξες σκέψεις.\nΈρωτας: Με τον Άρη στον Τοξότη να πλησιάζει σε όψη τετραγώνου με τον Ποσειδώνα, προσπάθησε να μην ενθουσιαστείς τόσο ώστε να μην βλέπεις πέρα από τη μύτη σου και τις εγωιστικές σου ανάγκες γιατί μπορεί να σου κοστίσει ακριβά καθώς θα εμπλακείς σε ανταγωνιστικές συμπεριφορές, εντάσεις και αντιπαραθέσεις. Θετικός είναι ο Ερμής που βρίσκεται στον Ζυγό, θέση από την οποία πριμοδοτεί τα φλερτ, τα παιχνίδια, τις συζητήσεις.\nΚαριέρα – Οικονομικά: Από αυτή την εβδομάδα ο Άρης μπαίνει στον Τοξότη, απ' όπου θα προκαλέσει κάποιες ανταγωνιστικές συμπεριφορές αλλά το ευχάριστο είναι ότι θα σου αποκαλύψει τους εχθρούς σου και θα ξέρεις με ποιους να πας και ποιους να αφήσεις. Ωστόσο, η Αφροδίτη και ο Ήλιος που βρίσκονται στον άξονα της καριέρας και της οικογένειας, θα ρίχνουν το φως τους στους συγκεκριμένους τομείς.\nΑγαπητό μου ημερολόγιο: Η περίοδος είναι θετική για να ασχοληθώ περισσότερο με το σπίτι μου και τη διακόσμηση του καθώς επίσης και με την οικογένειά μου που θα με περιβάλλει με αγάπη και θα μου αναπτερώσει το ηθικό.\nΈρωτας: Ο Ήλιος και η Αφροδίτη βρίσκονται στο ευνοϊκό για το ζώδιό σου περιβάλλον της Παρθένου και σε εξωθούν στο να φλερτάρεις, να παίζεις, να αλεγράρεις. Το τρίγωνο της Αφροδίτης με τον Πλούτωνα εκτονώνει τα πάθη σου με ότι κάτι τέτοιο συνεπάγεται, θετικό ή αρνητικό. Αξιοποίησε αυτές τις μέρες για να μπορέσεις τουλάχιστον να ξεφύγεις λίγο και να νιώσεις πιο ασφαλής συναισθηματικά.\nΚαριέρα – Οικονομικά: Με τον Άρη στο έκτο ηλιακό σου σπίτι φαίνεται ότι θα έχεις πολλή δουλειά. Προετοιμάσου ψυχή τε και σώματι γιατί θα αναγκαστείς να αναλάβεις κι άλλες ευθύνες, πιθανόν θα κάνεις αγγαρείες που δεν σου αναλογούν και –γενικότερα- θα ενδίδεις σε πιο σκληρά ωράρια.\nΑγαπητό μου ημερολόγιο: Θα με ευεργετούσε ένα πρόγραμμα γυμναστικής για να εκτονώνω την ενέργεια του Άρη στο έκτο ηλιακό μου σπίτι. Επίσης, καλό θα ήταν να κάνω ένα πιο σωστό πρόγραμμα διατροφής και να προσπαθήσω να φανώ συνεπής γιατί τώρα θα είναι πιο εύκολο να αδυνατίσω.\nΈρωτας: Ο Δίας δεσπόζει στο ζώδιό σου και σχηματίζει ένα υπέροχο τρίγωνο με τον Ουρανό, όψη που σου φέρνει τύχη τόσο στα πρακτικά σου θέματα όσο και στους έρωτές σου. Οι περιπέτειες, τα φλερτ, οι διασκεδάσεις παραμένουν στην κορυφή των δραστηριοτήτων σου αυτή την περίοδο, όχι μόνο επειδή τα επιδιώκεις αλλά και επειδή όλο και βρίσκεται το πλάσμα που σε αποπλανά. Με τον Άρη στον Τοξότη, όλα τα ανωτέρω πολλαπλασιάζονται...\nΚαριέρα – Οικονομικά: Μολονότι η προσωπική σου ζωή σε αποσπά, σου μένουν μυαλά για καριέρα και κερδίζεις έδαφος σε όλους τους τομείς. Να θυμάσαι ότι θα προκύψουν μοναδικές ευκαιρίες για να αναπτύξεις δημιουργικά σχέδια, να βάλεις σε εφαρμογή τις πιο πρωτότυπες ιδέες σου, να προβληθείς και –το σημαντικότερο- να βγάλεις περισσότερα χρήματα.\nΑγαπητό μου ημερολόγιο: Καλή περίοδος για να κάνω ένα ταξίδι και να φροντίσω για την ανανέωση της σχέσης μου και την ανάκτηση των πρώτων ημερών του έρωτά μου.\nΈρωτας: Ο Ήλιος και η Αφροδίτη βρίσκονται στο ζώδιό σου και σου δίνουν τον πρωταγωνιστικό ρόλο στον έρωτα καθώς όλο και κάτι θα γίνεται για να αντλείς τις επιβεβαιώσεις σου. Το τρίγωνο της Αφροδίτης και του Πλούτωνα εκτονώνει τα πάθη σετάκι με τα θετικά και τα αρνητικά τους.\nΚαριέρα – Οικονομικά: Οι συνεργασίες σου αναμένονται αρκετά ενδιαφέρουσες και με πιθανότητες σημαντικής κερδοφορίας. Ωστόσο, επειδή ο Άρης θα κινείται στον Τοξότη και θα υπάρξουν αρκετές εντάσεις, θα πρέπει να προσέχεις, προκειμένου να μην είσαι εσύ αυτός/η που θα κάνει το λάθος. Να θυμάσαι ότι τώρα πρέπει να μεθοδεύσεις τις κινήσεις σου και να πάρεις καθαρές αποφάσεις.\nΑγαπητό μου ημερολόγιο: Με τον Άρη να βρίσκεται στο τέταρτο ηλιακό μου σπίτι, από την Κυριακή, μπορεί να προκύψουν κάποια προβλήματα στο σπίτι ή εντάσεις στην οικογένεια. Ας βάλω τα δυνατά μου για να μην προκαλέσω εγώ με τα νεύρα μου τις εντάσεις.\nΈρωτας: Με τον Άρη που περνάει στο ευνοϊκό για το ζώδιό σου περιβάλλον του Τοξότη, από αυτή την εβδομάδα θα φλερτάρεις, θα μπεις πιο δυναμικά στο παιχνίδι, θα κάνεις το καλύτερο που μπορείς για να περάσεις καλά. Ωστόσο, το πιο πιθανό είναι ότι μάλλον θα αρκεστείς στις περιπέτειες. Αν, ωστόσο, επιμένεις στο να υποστηρίξεις ένα πιο σοβαρό σχήμα ή να αναλάβεις ευθύνες, ο Ερμής που βρίσκεται στο ζώδιό σου, είναι μια καλή συνθήκη για να πάρεις τις αποφάσεις σου.\nΚαριέρα – Οικονομικά: Οι μέρες είναι καλές για να δρομολογήσεις τα ραντεβού σου, να επανέλθεις σε συζητήσεις που εκκρεμούσαν, να διαφημιστείς, να προβληθείς. Αξιοποίησε αυτές τις μέρες πριν αρχίσουν οι δυσκολίες του Οκτώβρη με τον ανάδρομο Ερμή και τις εκλείψεις για να κλείσεις τις συμφωνίες σου και να κάνεις οποιαδήποτε σημαντική κίνηση. Να θυμάσαι ότι ο Δίας από τον Λέοντα θα ανοίγει τους ορίζοντες για την ευόδωση των στόχων σου, αρκεί να το επιτρέπουν και οι υπόλοιπες όψεις ή ο προσωπικός σου χάρτης.\nΑγαπητό μου ημερολόγιο: Ας φροντίσω να βάλω περισσότερες δραστηριότητες στο πρόγραμμά μου για να αξιοποιήσω αυτό το δεκαπενθήμερο που είναι κάπως πιο ευνοϊκό για μένα.\nΈρωτας: Η εβδομάδα ξεκινά με την είσοδο του Άρη στον Τοξότη που σημαίνει ότι μπορείς να πάρεις μια βαθειά ανάσα καθώς εγκατέλειψε το ζώδιό σου και τον Κρόνο που βρίσκεται εκεί. Ωστόσο, δεν αποκλείεται να υπάρχει ο απόηχος των ανασφαλειών που σε εξωθούν στο να έχεις αυξημένες απαιτήσεις από το ταίρι σου ή να «κλειδώνεις» στις εγωιστικές σου ανάγκες. Το τρίγωνο της Αφροδίτης και του Πλούτωνα δεν αποκλείει την έξαψη του πάθους με όλα τα θετικά και τα αρνητικά που κάτι τέτοιο συνεπάγεται.\nΚαριέρα – Οικονομικά: Διαφαίνονται κάποιες καλύτερες εξελίξεις για τις επαγγελματικές σου υποθέσεις. Οι μέρες είναι θετικές για να κυνηγήσεις το όνειρό σου, να πραγματώσεις τα σχέδιά σου, να βάλεις νέους στόχους, να απαλλαγείς από καταστάσεις που δεν σε ωφελούν. Ωστόσο, θα ήταν καλύτερα να κρατήσεις μια πιο συντηρητική στάση στη διαχείριση των οικονομικών σου.\nΑγαπητό μου ημερολόγιο: Από την Κυριακή που ο Άρης μπαίνει στον Τοξότη, το δεύτερο ηλιακό σου σπίτι, δεν αποκλείεται να υπάρξουν κάποια έκτακτα έξοδα. Καλύτερα να κάνω μια πιο «σφικτή» διαχείριση, προκειμένου να αντιμετωπίσω την όποια αντιξοότητα.\nΈρωτας: Το τρίγωνο του Δία και του Ουρανού είναι πολύ ευνοϊκό για το ζώδιό σου όχι μόνο για τα πρακτικά σου θέματα αλλά και για τα αισθηματικά σου. Παράλληλα, ο Άρης μπαίνει στο ζώδιό σου και ανεβάζει τη λίμπιντό σου, γεγονός που σε εξωθεί στο παιχνίδι, στα φλερτ, στις περιπέτειες. Να προσέχεις, ωστόσο, καθώς δεν αποκλείεται να σε εμπλέξει και σε «εμπόλεμες» καταστάσεις καθώς οι ανταγωνισμοί και οι αντιπαραθέσεις είναι στο πρόγραμμα.\nΚαριέρα – Οικονομικά: Αξίζει τον κόπο να δώσεις τον καλύτερό σου εαυτό για να εντείνεις τις προσπάθειές σου και να επιδιώξεις καινούργιες συνεργασίες, κερδοφόρες επιχειρήσεις, νέους πόρους. Να θυμάσαι ότι, ακόμη κι αν δεν το θέλεις, θα αναγκαστείς να αναλάβεις περισσότερες ευθύνες.\nΑγαπητό μου ημερολόγιο: Ας αρχίσω ένα πρόγραμμα γυμναστικής ή άθλησης γιατί ο Άρης, από αυτή την εβδομάδα, θα κινείται στο ζώδιό μου και πρέπει να εκτονώνω την ένταση και την περιττή ενέργεια σε κάτι θετικό και όχι στην τάση μου να είμαι επαναστάτης χωρίς αιτία.\nΈρωτας: Με τον Ήλιο και την Αφροδίτη στην ευνοϊκή για το ζώδιό σου Παρθένο και την τελευταία να σχηματίζει τρίγωνο με τον Πλούτωνα και να, δεν αποκλείεται να δημιουργηθούν οι κατάλληλες συνθήκες που θα ταράζουν τα λιμνάζοντα ύδατα της αισθηματικής σου ζωής. Ωστόσο, επειδή ο Άρης περνάει στο δωδέκατο ηλιακό σου σπίτι και μπορεί να βγάλει στην επιφάνεια απωθημένα και παράπονα, καλά θα κάνεις να προσέχεις.\nΚαριέρα – Οικονομικά: Θα αναγκαστείς να καταβάλλεις πολλές προσπάθειες, ακόμη και για πράγματα που θα έπρεπε να διεκπεραιώνονται με περισσότερη ευκολία. Πιθανώς να νιώθεις ότι οι κόποι σου πάνε χαμένοι ή ότι δεν έχεις την αναγνώριση που σου αναλογεί από τους ανωτέρους σου. Οι μέρες ευνοούν εσένα που εργάζεσαι σε πολυεθνικές, έχεις σχέση με εξωτερικό, σπουδές, μέσα ενημέρωσης, συγγραφή, δημόσιες σχέσεις.\nΑγαπητό μου ημερολόγιο: Ο Άρης μπαίνει στο δωδέκατο ηλιακό μου σπίτι. Καλά θα κάνω να φυλάω τα νώτα μου από το παρασκήνιο που είναι πιθανό να υπάρξει σε βάρος μου.\nΈρωτας: Με το τρίγωνο του Δία και του Ουρανού και τον πρώτο στο ζώδιο των σχέσεών σας, αυτή η περίοδος παρουσιάζει ενδιαφέρον για τις αισθηματικές σου υποθέσεις. Οι περιπέτειες, οι κεραυνοβόλοι έρωτες και τα τυχερά πάσης φύσεως είναι στη σφαίρα του πιθανού αυτή την περίοδο. Τώρα που ο Άρης θα βρίσκεται στον Τοξότη, θα έχεις την τάση να βγαίνεις περισσότερο με τις παρέες σου και δεν αποκλείεται να γνωρίσεις το νέο σου φλερτ.\nΚαριέρα – Οικονομικά: Με σύνεση και μεθοδικότητα θα βρεις τις διεξόδους σου, προκειμένου να βάλεις τα σχέδιά σου σε εφαρμογή. Ευκαιρίες θα έχεις αρκετές αλλά πρέπει να θυμάσαι ότι ο Κρόνος θα επικροτήσει μόνο τις ειλικρινείς προσπάθειες που θα κάνεις, την εργατικότητα, την επιμέλεια, την ανάληψη καθήκοντος.\nΑγαπητό μου ημερολόγιο: Ας επιδιώξω να δραστηριοποιηθώ σε συλλογικό επίπεδο γιατί θα έχω επιτυχίες. Οι συνεταιρισμοί, οι ομάδες, οι σύλλογοι είναι τα πεδία στα οποία θα έχω πολλές δυνατότητες να αναπτύξω τα ταλέντα μου.\nΈρωτας: Με τον Άρη στον Τοξότη, το πιο πιθανό είναι ότι δεν θα αποφύγεις τις εντάσεις. Ωστόσο, τόσο ο Ήλιος όσο και η Αφροδίτη από το έβδομο ηλιακό σου σπίτι, των σχέσεων, θα «βάζουν το χεράκι τους» και θα επέρχονται οι ισορροπίες. Αν σκέφτεσαι να κάνεις ένα επόμενο βήμα στη σχέση σου, οι μέρες αυτές είναι καλές για προτάσεις...\nΚαριέρα – Οικονομικά: Η είσοδος του Άρη στον τομέα της καριέρας σου δηλώνει ότι σε περιμένουν σκληρά ωράρια, αγγαρείες και ευθύνες. Ωστόσο, το θετικό είναι ότι, αν μπεις στη δράση, θα έχεις θετικές εξελίξεις, έστω κι αν αυτές έρθουν μετά από πολλή προσπάθεια και πιθανόν σπάσιμο νεύρων. Μην ξεχνάς ότι έχεις στο πλευρό σου τον Κρόνο που θα φέρει την καταξίωση ενώ, τώρα οι συνεργασίες σου σιγοντάρονται από τον Ήλιο και την Αφροδίτη.\nΑγαπητό μου ημερολόγιο: Ο Ερμής στον Ζυγό με διευκολύνει στο να συνάψω οικονομικούς διακανονισμούς, να κάνω τις απαραίτητες συζητήσεις και να βρω διεξόδους σε οικονομικές υποθέσεις που εκκρεμούν.\nτρίγωνο δία ουρανού


Μπαρτσελόνα – Μάντσεστερ Γιουνάιντεντ 3-0: Διαστημικός Κουτίνιο, εξωγήινος Μέσι (vid), 24Sports & News\n16 ΑΠΡΙΛΙΟΥ 2019 - 20:49\nΜπήκε δυνατά με το καλημέρα η Μάντσεστερ Γιουνάιτεντ. Οι «κόκκινοι διάβολοι» πριν συμπληρώσουμε το πρώτο λεπτό της αναμέτρησης έφτασαν πολύ κοντά στο τέρμα αφού ο Ράσφορντ σημάδεψε το οριζόντιο δοκάρι του Τερ-Στέγκεν. Ο Γιάνγκ είδε την κίνηση του νεαρού φορ δίνοντας του την μπάλα ωστόσο το δοκάρι στάθηκε σύμμαχος για την εστία της Μπάρτσα. Στο 10ο λεπτό ο Φρεντ ανέτρεψε μέσα στην περιοχή τον Ράκιτιτς με τον Μπριχ να καταλογίζει το πέναλτι. Στην συνέχεια ο Γερμανός διαιτητής συμβουλεύτηκε το VAR και μετά την επαναληπτική προβολή άλλαξε απόφαση δείχνοντας να συνεχιστεί ο αγώνας. Στο 14ο λεπτό ο Ρασφορντ έκανε το σουτ με τον Τερ-Στεγκεν να αποκρούει εύκολα την μπάλα. Η Μπάρτσα βγήκε στην αντεπίθεση και μετά από συστημένη μπαλιά από τον Άλμπα ο Τζόουνς έδιωξε πριν ο Σουάρεζ σκοράρει. Από εκεί και πέρα ανέλαβε την παράσταση ο Μέσι. Ο Αργεντινός με δυο δικά του εκπληκτικά τέρματα έβαλε την ομάδα του σε θέση οδηγού. Αρχικά στο 20ο λεπτό ο Γιανγκ έκανε λάθος στο χώρο του κέντρου με τον Μέσι να παίρνει την μπάλα να κάνει δυο προσποιήσεις πάνω σε Φρεντ και Τζόουνς και με αρκετά φάλτσα έστειλε την μπάλα στο πλεκτό του Ντε Χέα για το 1-0. Πριν καλά καλά κοπάσουν οι πανηγυρισμοί για το 1-0 ο Μέσι με την βοήθεια του Ντε Χέα έκανε το 2-0. Ο Κουτίνιο έκλεψε την μπάλα, με τον Μέσι να γίνεται κάτοχός της κάνοντας το πλασέ με το δεξί έξω από την περιοχή, με τον Ντε Χέα να πέφτει στην αριστερή του γωνία αλλά να κάνει τραγικό υπολογισμό και να χάνει την μπάλα μέσα από τα χέρια. Στο 38ο ο Πογκμπά δοκίμασε το σουτ έξω από την περιοχή με τον Τερ-Στέγκεν να αποκρούει χωρίς πρόβλημα την μπάλα. Στο 41ο λεπτό ο Ράκιτιτς έκανε την πισινή κεφαλιά πάνω στην κίνηση προσπαθώντας να νικήσει τον Ντε Χέα, ωστόσο ο κήπερ της Γιουνάιτεντ απέκρουσε. Λίγο πριν την εκπνοή του ημιχρόνου ο Ντε Χέα έκανε ίσως μια από τις αποκρούσεις της σεζόν.Ο Μέσι έκανε ότι ήθελε τον Τζόουνς δίνοντας στον Άλμπα, ο οποίος κάνει γύρισμα παράλληλα με την εστία αλλά ο Ρομπέρτο καταφέρνει να «σημαδέψει» εξ επαφής τον Ντε Χέα, ο οποίος έκανε επέμβαση με το κεφάλι.\nΜπαρτσελόνα | Μάντσεστερ Γιουνάιτεντ


Ραντεβού με την Ιστορία | Η Εφημερίδα των Συντακτών\nΟ Γιώργος Παπανδρέου πριν από ακριβώς 40 χρόνια εκλεγόταν για πρώτη φορά βουλευτής στην πατρώα γη των Αχαιών. Μάλιστα εκλεγόμενος πρώτος επέσυρε την όχι και τόσο θερμή υποδοχή των πρωτοκλασάτων στελεχών της προδικτατορικής Ενωσης Κέντρου, καθώς πάντα για αυτούς ήταν ο «γιος του αρχηγού». Οπως και να το κάνεις, χαλούσε μια ιδιόμορφη «επετηρίδα».\nΣήμερα η Ιστορία και οι περιστάσεις τον καλούν να παίξει έναν διαφορετικό ρόλο. Να αποτελέσει τη «σανίδα σωτηρίας» για μια παράταξη με βαθιές ιστορικές ρίζες, που φτάνουν από τον Ελευθέριο Βενιζέλο μέχρι τον Γεώργιο Παπανδρέου και από τον Νικόλαο Πλαστήρα έως τον Ανδρέα Παπανδρέου. Τα κόμματα και οι παρατάξεις είναι ζωντανοί οργανισμοί. Ζυμώνονται με την κοινωνία και όταν αποκόπτονται από την κοινωνία, πεθαίνουν. Ετσι και ο χώρος του Κέντρου και της Αριστεράς φαίνεται ξανά πως στρέφονται εκεί που γνώρισαν την τελευταία τους λαϊκή επιδοκιμασία. Στην οποία «μαέστρος» ήταν ο Γιώργος Παπανδρέου.\nΜε τον Γιώργο Παπανδρέου πάλι στο τιμόνι η προοδευτική παράταξη θα δηλώσει ξανά πως είναι παρούσα στις εξελίξεις με κυβερνητικές απαιτήσεις πια. Παράλληλα θα υπογραμμίσει πως δεν αποτελεί ένα φοβικό και περιχαρακωμένο ΚΚΕ του Κέντρου, που μονολογεί κούφιες ανοησίες περί «σοβαρής και υπεύθυνης δύναμης». Θα φωνάξει βροντερά πως είναι στο πολιτικό της DNA η επιστροφή στην κουλτούρα των συνεργασιών και ας πλήρωσε πολύ ακριβά κάποιες από αυτές στο παρελθόν, δυσαρεστώντας πελατειακές λογικές τού «πάρτα όλα». Ακόμα και μέσα στο κραταιό ΠΑΣΟΚ.\nΒεβαίως τα πράγματα δεν είναι τόσο απλά. Η δημοκρατική παράταξη είναι ένας «πολυτραυματίας» από μια μάχη που έδωσε μόνη της πληρώνοντας ένα κόστος που δεν της αναλογούσε, τη στιγμή που άλλοι έσπρωχναν τη χώρα στην άβυσσο, προκειμένου να προσποριστούν εκλογικά οφέλη… Δίχαζαν για να αναδειχτούν, πολεμώντας πολιτικές επιλογές τις οποίες οι ίδιοι λίγο αργότερα εφάρμοσαν παραδεχόμενοι πως «ουδείς αλάνθαστος» ή -ακόμα χειρότερα- επικαλούμενοι δικές τους «αυταπάτες». Και όλα αυτά τη στιγμή που έταζαν μετ’ επιτάσεως τους λεγόμενους «άλλους δρόμους».\nΟ Παπανδρέου τα γνωρίζει πολύ καλά όλα αυτά. Ξέρει πως η επιστροφή στην «Ιθάκη» κρύβει μερικά δύσκολα μονοπάτια ακόμα. Σαν πραγματικός Οδυσσέας όμως ξέρει πως είναι εκείνος που θα γράψει το απρόβλεπτο υστερόγραφο.


Πλήρωση της θέσης Διευθυντή Ινστιτούτου Πληροφορικής και Τηλεπικοινωνιών του Ε.Κ.Ε.Φ.Ε. «Δημόκριτος». | ΣΥΡΙΖΑ Συνασπισμός Ριζοσπαστικής Αριστεράς\nΠλήρωση της θέσης Διευθυντή Ινστιτούτου Πληροφορικής και Τηλεπικοινωνιών του Ε.Κ.Ε.Φ.Ε. «Δημόκριτος».\nΜε απόφαση του Υπουργού Ανάπτυξης το έτος 2003 προκηρύχθηκε η πλήρωση της θέσης του Διευθυντή του Ινστιτούτου Πληροφορικής και Τηλεπικοινωνιών του Εθνικού Κέντρου Έρευνας Φυσικών Επιστημών «ΔΗΜΟΚΡΙΤΟΣ».\nΜετά την ολοκλήρωση των προβλεπομένων από το νόμο διαδικασιών επελέγη συγκεκριμένος ερευνητής Α΄ βαθμίδας του Ε.Κ.Ε.Φ.Ε. για την προαναφερόμενη θέση, πλην όμως δεν κατέστη δυνατός ο διορισμός του, για το λόγο ότι δεν έγινε στο ΦΕΚ η δημοσίευση της υπουργικής απόφασης για τον διορισμό, σύμφωνα με το άρθρο 28 του ν. 2190/1994.\nΈκτοτε η θέση αυτή δεν έχει πληρωθεί, με αυτονόητες τις συνέπειες στη λειτουργία του Ινστιτούτου Πληροφορικής και Τηλεπικοινωνιών του Ε.Κ.Ε.Φ.Ε. «ΔΗΜΟΚΡΙΤΟΣ».\nσε ποιές άμεσες ενέργειες θα προβεί προκειμένου να υπάρξει πλήρωση της προαναφερόμενης θέσης;


«Μεγάλος Δρόμος»: Ο παλιός χωματόδρομος των γιατρών και δικηγόρων\nΗ Παλιά Αθήνα και ο «Μεγάλος Δρόμος» μας είναι ως ένα βαθμό οικεία από τις εικόνες και τις ασπρόμαυρες φωτογραφίες που διασώζονται. Μέσα από τις εικόνες αυτές, μπορείς να μάθεις ή και να διαπιστώσεις ιστορίες του παρελθόντος που δεν τις γνώριζες και δεν τις φανταζόσουν.\nΓια παράδειγμα, γνωρίζεις ποιος κεντρικός δρόμος της Αθήνας ήταν κάποτε χωματόδρομος και αποκαλούνταν «Μεγάλος Δρόμος»; Μάλιστα θεωρούταν ο δρόμος των γιατρών και δικηγόρων καθώς εκεί από πολύ παλιά είχαν επιλέξει να έχουν τα σπίτια τους πολλοί επιστήμονες.\nΣήμερα φυσικά δε θυμίζει σε τίποτα τον παλιό χωματόδρομο από τον οποία περνούσαν κάρα. Είναι ένας εμπορικός δρόμος με μεγάλη κίνηση και πάρα πολύ γνωστός.\nΟ λόγος για την οδό Ερμού όπως ονομάστηκε ο «Μεγάλος Δρόμος». Έναν δρόμο που άλλαξε πολύ στο πέρασμα του χρόνου, όπως συνέβη και με τις περισσότερες οδούς και λεωφόρους όχι μόνο στο κέντρο της Αθήνας αλλά και ολόκληρης της Αττικής. Οι εικόνες από το παρελθόν, μας δίνουν μια οπτική διαφορετική από αυτή που ξέραμε.\nΗ Ερμού, λοιπόν, αποτελούσε από πολύ παλιά έναν εμπορικό δρόμο όπου οι κάτοικοι των Αθηνών αποφάσισαν να στήσουν τις επαγγελματικές έδρες τους. Και όπως αποδείχτηκε δεν είχαν άδικο μιας και τελικά ο κόσμος αγαπούσε (όπως και σήμερα) να επισκέπτεται το κέντρο για τις αγορές του.\nΗ Ερμού ήταν μια από τις πρώτες οδικές αρτηρίες που σχεδιάστηκαν στη σύγχρονη Αθήνα και ένας από τους κεντρικούς και βασικούς οδικούς άξονες της πρωτεύουσας. Ο «Μεγάλος Δρόμος» σχεδιάστηκε από τους κορυφαίους της εποχής αρχιτέκτονες Σταμάτη Κλεάνθη και Έντουαρτ Σάουμπερτ το 1833.\nΤο τμήμα από την Πλατεία Συντάγματος έως την οδό Αιόλου αποτελεί έναν από τους πιο εμπορικούς δρόμους της Αθήνας και έχει πεζοδρομηθεί από το 1997.\nΟ άλλοτε χωματόδρομος, λοιπόν, πέρασε από διάφορα στάδια μέχρι να γίνει μεγάλος εμπορικός δρόμος και να αποκαλείται κάποια στιγμή ως «Μεγάλος Δρόμος». Όπως χαρακτηριστικά αναφέρει ο Μικρός Ρωμηός, η οδός Ερμού αποκαλούταν και «Μεγάλος Δρόμος» μέχρι τα τελευταία χρόνια της Οθωνικής περιόδου.\nΉταν η κεντρική εμπορική αρτηρία της πρωτεύουσας με πολλές κατοικίες γιατρών και δικηγόρων. Εκείνη την περίοδο που η Ερμού γνώριζε την πρώτη της εμπορική άνθιση, πολλοί νέοι, που δεν έκαναν τίποτε άλλο από το να ανεβοκατεβαίνουν την Ερμού παρακολουθώντας τις κυρίες που σύχναζαν στα εμπορικά καταστήματα.\n«Μεγάλος Δρόμος»: Ήξερες ότι;\nΟι ιστορίες από την Παλιά Αθήνα έχουν μεγάλο ενδιαφέρον και ιδιαίτερα όταν βλέπεις τις φωτογραφίες. Μπορείς να μεταφερθείς νοητά εκεί. Και όταν ξαναπερπατήσεις στον ίδιο δρόμο να κάνεις σκέψεις.\nΣαν να είσαι εκεί. Και να περπατάς στο χωματόδρομο. Στο δρόμο των γιατρών και δικηγόρων. Εκεί που κάποτε γεννήθηκε ο πιο εμπορικός δρόμος της Αθήνας.\nΠηγή εξωτερικής φωτογραφίας: Παλια Αθηνα\nTags: δρόμοι Αθήναδρόμοι ΑττικήΕρμούοδοί Αθήναοδοί ΑττικήΠαλιά Αθήνα


ALACATI BEACH RESORT - Αλακάτι, Τουρκία\nCark Plaji Liman Mevkii Alacati Izmir, Αλακάτι, Τουρκία\nΤο εκλεπτυσμένο Alacati Beach Resort & Spa βρίσκεται πάνω σε παραλία.\nΑπέχει 20 λεπτά οδικώς από Παραλία Γρίδια, Μονή Παναγίας Μερσινιδίου και Παραλία Ίλιτσα. Είναι μόλις 5 χλμ από το κέντρο της Αλακάτι γνωστό για Παραλία για Σερφ Alacati.\nΤο Alacati Beach Resort & Spa προσφέρει 43 δωμάτια εξοπλισμένα με μίνι μπαρ, κλιματισμό, χώρο καθιστικού και δορυφορική τηλεόραση για μια άνετη διαμονή στην Αλακάτι. Τα ηχομονωμένα δωμάτια του ξενοδοχείου διαθέτουν θέα προς τη θάλασσα.\nAlacati Beach Resort, Τουρκία


Το Καραβάνι: Τα νούμερα του ΣΥΡΙΖΑ | Athens Voice\nΤο Καραβάνι: Τα νούμερα του ΣΥΡΙΖΑ\nΠαρ’ όλα τα προβλήματα, η ατμόσφαιρα ήταν ενθουσιώδης. Μαζευτήκαμε κάτω από μια φωτογραφία του συντρόφου Βελουχιώτη που είχε περισσέψει από τη διακόσμηση των γραφείων του συντρόφου Πολάκη και αρχίσαμε να λέμε μαντινάδες για το χορηγό. «Βρε φιλελέδες και αστοί, τον τάφο ετοιμάστε, ούλους θα σας κρεμάσουμε πατώντας κόπι πάστε» τραγούδησε χαριτολογώντας ο ένας σύντροφος. «Σ’ όσους ζηλεύουν τον Παυλή θα κάνουμε κηδεία, πρώτα θα τους φορέσουμε ένα ζουρλομανδύα» απάντησε ο άλλος, γιατί εμείς τραγουδάμε για να σμίξουμε τον κόσμο. Στη συνέχεια άναψε το κέφι και παραγγείλαμε ένα φραπέ γιατί θα ερχόταν ο σύντροφος Φλαμπουράρης να μας πει ότι εμείς ποτέ δεν θα ξεπουλήσουμε την περιουσία του Δημοσίου, αλλά στο δρόμο τού τηλεφώνησαν ότι έπεσε πολλή κυβερνητική δουλειά. Η συντρόφισσα Μπέτυ έπρεπε να ετοιμάσει μέσα στο απόγευμα ένα διδακτορικό και κάποιος έπρεπε να διαβάσει στα παιδιά τα «Ημερολόγια μοτοσικλέτας» του Τσε. Το ξεπεράσαμε κι αυτό με την καθιερωμένη χαρούμενη νότα της ανάγνωσης της «Αυγής». Ο σύντροφος Θανάσης Καρτερός είχε γράψει ένα συνταρακτικό άρθρο που κατέληγε στο διαλεκτικό συμπέρασμα ότι η αντιπολίτευση «προτιμά το φασιστικό τανκ απ’ το παιδικό πατίνι. Αν βέβαια στο πατίνι είναι παιδί αριστερού»* και αίφνης απλώθηκε τόση συγκίνηση που κάποια γεροντάκια ξέσπασαν σε κλάματα. Με τον πρώτο λυγμό τηλεφώνησε αυτοπροσώπως ο σύντροφος πρωθυπουργός, γιατί είναι γνωστή η ευαισθησία του. Μόλις δει κάποιον να κλαίει, είτε γιατί ο σύντροφος Κατρούγκαλος κουτσούρεψε τη σύνταξή του είτε γιατί τον έχουν πλακώσει τα ΜΑΤ του συντρόφου Τόσκα, τον πιάνει το αριστερό του και εκφράζει τη συμπαράστασή του στα υπερήφανα γηρατειά. Ηγέτης μεν, ψυχούλα δε.


Ο Πέρης Μιχαηλίδης στην "Ε": “Η Καλαμάτα έχει ανάγκη από έναν αμιγώς επαγγελματικό θίασο ηθοποιών” - ΕΛΕΥΘΕΡΙΑ Online\nΚυριακή, 29 Ιουλίου 2018 09:51\nΟ Πέρης Μιχαηλίδης στην "Ε": “Η Καλαμάτα έχει ανάγκη από έναν αμιγώς επαγγελματικό θίασο ηθοποιών”\nΠολυπράγμων, θεατράνθρωπος, μυστηριώδης. Καλλιτέχνης βγαλμένος από τα σπλάχνα του θεάτρου, με βαθιά γνώση πάνω στη μουσική και την αισθητική.\nΟ Πέρης Μιχαηλίδης, ένας ηθοποιός και σκηνοθέτης με μεγάλη εμπειρία στις αποσκευές του, αυτό το καλοκαίρι θα βρεθεί στα περισσότερα από τα χωριά της Μεσσηνίας, με αφορμή την παράσταση που παίζει και σκηνοθετεί, το “Τάβλι”. Αυτή τη φορά κάνει ακόμα κάτι διαφορετικό: ερμηνεύει το ρόλο του όχι πάνω σε θεατρικό σανίδι, αλλά σε καφενεία, αυλές σχολείων, προαύλιο ναών, δίπλα σχεδόν στους θεατές. Η εμπειρία, τόσο για τον ίδιο όσο και για το κοινό, αναμένεται να είναι συναρπαστική, αλλά και βαθιά ουσιαστική…\n- Πώς επιλέξατε το συγκεκριμένο έργο του Κεχαΐδη; Νομίζω πως είχε χρόνια να ακουστεί. Ο κόσμος γνωρίζει περισσότερο τα έργα του διδύμου Κεχαΐδη - Χαβιαρά.\n«Το “Τάβλι” του Δημήτρη Κεχαΐδη θεωρείται πια ένα κλασικό έργο του ελληνικού ρεπερτορίου που λατρεύεται διαχρονικά τόσο από το κοινό όσο και από τους ανθρώπους του θεάτρου. Πρωτοπαρουσιάστηκε στο Θέατρο Τέχνης το 1972 μαζί με τη “Βέρα” σε σκηνοθεσία του Καρόλου Κουν και είναι το κλασικό δίπτυχο που καθόρισε το νεοελληνικό θέατρο. Στην πραγματικότητα είναι ένα πολύ δημοφιλές θεατρικό έργο που παρουσιάζεται συχνά τόσο στις σκηνές της πρωτεύουσας όσο και της επαρχίας. Πρόκειται για μια απλή ιστορία: Δύο μεσήλικες, πρόσωπα της μεταπολεμικής Ελλάδας, ο Φώντας και ο Κόλιας, προσπαθούν να σκαρώσουν ένα “σχέδιο” που θα τους βγάλει από το οικονομικό αδιέξοδο. Η συζήτηση για το περιβόητο “σχέδιο” διαδραματίζεται με αφορμή μια παρτίδα τάβλι».\n- Ποια είναι τα στοιχεία εκείνα του έργου, που το κάνουν να είναι τόσο επίκαιρο σήμερα, τόσα χρόνια μετά;\n«Οι ήρωες του Κεχαΐδη είναι αντιπροσωπευτικοί τύποι της νεοελληνικής πραγματικότητας που ζουν μέσα στις αυταπάτες του παρελθόντος τρέφοντας μάταιες ελπίδες για ένα καλύτερο μέλλον. Ανθρωποι που πασχίζουν να βγουν από το περιθώριο ζουν και ονειρεύονται το μεγάλο “κόλπο” που θα τους οδηγήσει στην οικονομική και κοινωνική καταξίωση. Οι αντιστοιχίες με τη σύγχρονη ελληνική πραγματικότητα είναι πραγματικά πολλές και το έργο επίκαιρο όσο ποτέ. Οι ήρωες του Κεχαΐδη με αντιφατικά όνειρα και τάσεις φυγής από την πραγματικότητα, χαμένοι σε όνειρα για οικονομικούς παραδείσους, εθισμένοι στη μεγάλη κομπίνα που θα τους βγάλει από το αδιέξοδο σκιαγραφούν με γελοιογραφικό τρόπο τη σημερινή νεοελληνική πραγματικότητα».\n- Τι είναι αυτό που σας γοήτευσε περισσότερο στο ρόλο σας; Η μεγαλύτερη πρόκληση που κληθήκατε να αντιμετωπίσετε στη σκηνοθεσία;\n«Ο ρόλος του Φώντα είναι πραγματικά ένας λαϊκός νεοέλληνας της “αρπαχτής” που παρατηρώ συνεχώς γύρω μου. Αυτό λειτούργησε σαν πρόκληση, δηλαδή μετά τους ρόλους που ερμήνευσα στα κείμενα του Ντοστογιέφσκι “Εγκλημα και τιμωρία - Υπόγειο” και στο “Σούμαν” της Σοφίας Καψούρου στο Εθνικό Θέατρο και στο “Beton7”, να προσεγγίσω έναν ρόλο που ήταν σε τέλεια αντίθεση με όλα αυτά και να ταυτιστώ με τη συμπεριφορά ενός τέτοιου χαρακτήρα. Ομολογώ ότι το διασκέδασα πολύ. Οσον αφορά τη σκηνοθεσία σε αυτά τα έργα, πρέπει να έχεις τους σωστούς ηθοποιούς για να τα ανεβάσεις. Στη συγκεκριμένη παράσταση ο σκηνοθέτης λειτούργησε ως συνδετικός κρίκος ανάμεσα στις ερμηνείες και στη συνολική αποστολή που είχε αυτό το έργο. Η σκηνοθεσία σε αυτά τα έργα δεν θα πρέπει να “κρύβει” το έργο και στη συγκεκριμένη παράσταση -πέραν των απαραίτητων δραματουργικών συντμήσεων- το κείμενο του Δημήτρη Κεχαΐδη είναι ακέραιο και ακολουθεί το πνεύμα και την έμπνευση του συγγραφέα. Η συγκεκριμένη παράσταση με συμπρωταγωνιστή το Φίλιππο Σοφιανό, με τον οποίο έχουμε συνεργαστεί επανειλημμένα στο παρελθόν, η σκηνοθεσία και η ερμηνεία είναι αδιαχώριστες έννοιες, έχοντας δε έναν παρτενέρ με πλούσιο βιογραφικό στο κλασικό και σύγχρονο ρεπερτόριο, το αποτέλεσμα είναι εκρηκτικό».\n- Το διάστημα της παραμονής σας στην πόλη έχετε σχηματίσει γνώμη για τα καλλιτεχνικά δρώμενα. Πώς βλέπετε την επόμενη σεζόν στο ΔΗΠΕΘΕ; Τι δυναμική τού δίνει η θερινή παραγωγή;\n«Για μένα οι πόλεις δεν είναι τα αξιοθέατα, αλλά οι άνθρωποί τους. Είναι η δεύτερη φορά που έρχομαι στην Καλαμάτα, η πρώτη ήταν όταν με κάλεσε το ’09 ο τότε διευθυντής Αλέκος Κολλιόπουλος να σκηνοθετήσω το “Σώσε” του Μάικλ Φρέιν με τον οποίο είχαμε μια άριστη συνεργασία. Οσον αφορά τη δεύτερη κάθοδό μου στην Καλαμάτα, θέλω να ευχαριστήσω την Αλέκα και τον Παύλο Κατσιλιέρη, καθώς και τη Μαρία Τομαρά για τη ζεστή φιλοξενία που μου προσέφεραν. Τώρα όσον αφορά τα καλλιτεχνικά δρώμενα, αυτήν την εποχή η Καλαμάτα σφύζει από πολιτιστικές εκδηλώσεις. Παρακολούθησα την παράσταση της Καλλιρρόης Βελέντζα με τίτλο “Στις βάρκες” στο Θέατρο “Νηπιαγωγείο”. Ηταν μια πραγματικά εξαιρετική παράσταση για τη μετανάστευση, η οποία με συγκίνησε πάρα πολύ. Θεωρώ ότι το ΔΗΠΕΘΕ Καλαμάτας θα πρέπει να συνεχίσει την ιστορική πορεία που είχε μέχρι τώρα. Η πορεία αυτού του θεάτρου μες τα χρόνια δικαίωσε απόλυτα το όραμα της αγαπημένης όλων Μελίνας Μερκούρη όσον αφορά το θέατρο στην περιφέρεια κι αυτό το όραμα πρέπει να συνεχιστεί. Το θέατρο αυτό θα πρέπει να παίξει συντονιστικό ρόλο και να χαράξει πολιτιστική πολιτική στην ευρύτερη περιοχή του νομού και εν γένει της Πελοποννήσου. Η Καλαμάτα έχει ανάγκη από έναν αμιγώς επαγγελματικό θίασο ηθοποιών, οι οποίοι με τις ερμηνείες τους θα σφραγίζουν και θα αναβαθμίζουν το θεατρικό αποτέλεσμα. Το ΔΗΠΕΘΕ Καλαμάτας με έναν συγκεκριμένο προγραμματισμό και με διακριτική προσήλωση στο ελληνικό έργο, αλλά και στο σύγχρονο ξένο ρεπερτόριο, στελεχωμένο από άξιους επαγγελματίες ηθοποιούς, μπορεί να δώσει άρτιες παραστάσεις που θα υπηρετήσουν το σκοπό του θεάτρου που είναι η ψυχαγωγία αλλά ταυτόχρονα και η παιδεία. Η θερινή παραγωγή με το “Τάβλι” του Κεχαΐδη εκπληρώνει για εμένα την αποστολή του συγκεκριμένου θεάτρου, δηλαδή το θέατρο πηγαίνει “από χωρίου εις χωρίον”, στήνει το σκηνικό, παρουσιάζει την παράσταση και μετά ενώνεται με τον κόσμο του χωριού, ακούγοντας σχόλια για την παράσταση και συζητώντας γενικότερα μαζί του. Θέλω εδώ να σημειώσω την παρουσία της Αναστασίας Μπελογιάννη προέδρου του ΔΗΠΕΘΕ, σε όλες τις παραστάσεις στα χωριά. Αυτό δείχνει ότι υπάρχει ουσιαστικό ενδιαφέρον να στηριχθεί προς αυτήν την κατεύθυνση το θέατρο. Πιστεύω ότι αυτή η παραγωγή μπορεί να αποτελέσει την απαρχή μιας γενικότερης προοπτικής του συγκεκριμένου θεάτρου».\n- Οι παραστάσεις στη Μεσσηνία διακόπηκαν... βίαια, αλλά πώς είδατε τις μέχρι τώρα αντιδράσεις από το κοινό της επαρχίας; Βλέπετε να επιτυγχάνεται ο στόχος με τον οποίο ξεκινήσατε;\n«Οι παραστάσεις διακόπηκαν για να παρουσιαστεί “Ο Φιάκας” του Μισιντζή, μια άλλη εξαιρετική παράσταση που ανέβηκε το χειμώνα. Ωστόσο οι παραστάσεις ακυρώθηκαν για τη συμμετοχή στο τριήμερο εθνικό πένθος για τις πυρκαγιές στον Μαραθώνα και στο Μάτι. Η παράσταση “Το τάβλι” όμως θα συνεχίσει μέχρι τις 31 Αυγούστου για να ολοκληρώσει την περιοδεία της στη Μεσσηνία. Η προσέλευση του κόσμου είναι αθρόα και συγκινητική. Ο κόσμος συμμετέχει διασκεδάζοντας με το απίθανο δίδυμο Φώντα - Κόλια και στο τέλος καταχειροκροτεί επιδοκιμάζοντας την όλη παράσταση. Ειδικά δε σε μια από τις παραστάσεις ένας θεατής “διάβασε” τη σκηνοθεσία λέγοντάς μου ότι η παράσταση είναι επηρεασμένη από τον Ντάριο Φο, ως ευθεία αναφορά ότι το γέλιο - η σάτιρα αποτελούν ένα σημαντικό μέσο για ένα θέατρο που δεν διασκεδάζει μόνο αλλά και διδάσκει. Θεωρώ ότι μέχρι τώρα ο στόχος για ένα θέατρο λαϊκό, προσιτό για όλον τον κόσμο, χωρίς πρόσθετους σκηνοθετισμούς, που να γίνεται αποδεκτό από ένα ευρύ φάσμα κόσμου, έχει απολύτως επιτευχθεί και ελπίζουμε μαζί με τον συμπρωταγωνιστή και φίλο μου Φίλιππο Σοφιανό να το ολοκληρώσουμε μέχρι το τέλος της περιοδείας».\n- Η αυλή του θεάτρου άνοιξε για πρώτη φορά στο κοινό με αφορμή το “Τάβλι”. Με την εμπειρία σας, πιστεύετε ότι υπάρχει η δυνατότητα αξιοποίησης όλων των δυνατοτήτων του ΔΗΠΕΘΕ; Ισως ακόμα και αυτών που δεν είχαμε σκεφτεί ως τώρα;\n«Η αυλή του θεάτρου είναι πλέον η νέα καλοκαιρινή σκηνή του ΔΗΠΕΘΕ Καλαμάτας. Η σκηνή αυτή φτιάχτηκε με την αυταπάρνηση των τεχνικών του θεάτρου, οι οποίοι μας στηρίζουν στις καθημερινές παραστάσεις που έχουμε στα χωριά και χωρίς αυτούς δεν θα μπορούσε να γίνει τίποτα, με το γενικό βέβαια συντονισμό της αεικίνητης Ολυμπίας Δημητρέα. Εχοντας μια σχετική εμπειρία σε site specific παραστάσεις, η αυλή του θεάτρου προσφέρεται για πολλές διαφορετικές εκδοχές παραστάσεων, όπως επίσης το ΔΗΠΕΘΕ έχει τη δυνατότητα να αναζητήσει και άλλους χώρους στην ευρύτερη περιοχή της Καλαμάτας επεκτείνοντας τις δραστηριότητές του».\n- Πώς ήταν η εμπειρία σας από το πρόσφατο Φεστιβάλ Χορού Καλαμάτας; Είναι γνωστό ότι είστε λάτρης όλων των μορφών της τέχνης.\n«Το Φεστιβάλ Χορού της Καλαμάτας έχει μια μεγάλη διαχρονική αξία γιατί συμμετέχουν σε αυτό σημαντικά ονόματα και ομάδες του χορού. Δυστυχώς με το πρόγραμμα των προβών και των παραστάσεων μπόρεσα να παρακολουθήσω μόνο μία παράσταση, post modern - physical theater με τίτλο “The art of dying” της Χριστίνας Γουζέλη - ομάδα “Jukstapoz”. Η performance αυτή της Χριστίνας Γουζέλη ήταν εξαιρετική κι έρχεται να προστεθεί και μια ακόμη εξαιρετική παράσταση που είδα φέτος της Μαρίας Γοργία και της ομάδας “Αμάλγαμα” με τίτλο “Από τι υποφέρετε; Από ύπαρξη;”, μια σπουδή πάνω στον ποιητή Νίκο Καρούζο. Αυτές οι δύο παραστάσεις καταδεικνύουν ότι οι καλλιτέχνες στην Ελλάδα εξελίσσουν την τέχνη του σύγχρονου χορού».\n- Τι σχεδιάζετε για την επόμενη θεατρική σεζόν; Είστε αισιόδοξος για το πώς πηγαίνουν τα πράγματα στον καλλιτεχνικό τομέα;\n«Δεν κάνω ποτέ μακροπρόθεσμα σχέδια ούτε έχω έργα στο συρτάρι που περιμένουν να τα ανεβάσω. Θα επαναληφθούν οι “Γυναίκες” της Γαλάτειας Καζαντζάκη στο θέατρο “Βαφείο” που γνώρισαν μεγάλη επιτυχία, ένα έργο αφιερωμένο στη γυναικεία φύση και στους αγώνες της από μια παραγνωρισμένη Ελληνίδα συγγραφέα. Θα παίξω στο έργο “Ανατόλ” του Αρθουρ Σνίτσλερ και θα σκηνοθετήσω ένα κείμενο του Πίντερ. Παράλληλα θα συνεχίσω να διδάσκω στην Ανώτερη Δραματική Σχολή “Μοντέρνοι καιροί”, στο δυναμικό της οποίας ανήκω τα τελευταία χρόνια. Τα τελευταία χρόνια υπάρχει μια έκρηξη πολλών παραστάσεων, κάποιοι δυσφορούν γι’ αυτή τη μεγάλη στροφή στο θέατρο, ίσως δεν αντιλαμβάνονται ότι σε καιρούς παρατεταμένης οικονομικής κρίσης και πνευματικής χρεοκοπίας, το θέατρο όπως και οι ταινίες στο σινεμά είναι μια μεγάλη διαφυγή στο όνειρο, στη γνώση και στην κάθαρση της ψυχής».\nΤο κλασικό αριστούργημα του Δημήτρη Κεχαΐδη “Το τάβλι” παρουσιάζει το ΔΗ.ΠΕ.ΘΕ. Καλαμάτας, σε σκηνοθεσία του Πέρη Μιχαηλίδη. Τους δύο εμβληματικούς ήρωες του έργου ερμηνεύουν ο Φίλιππος Σοφιανός και ο Πέρης Μιχαηλίδης. Το έργο του Κεχαΐδη παρουσιάστηκε για πρώτη φορά στο Θέατρο Τέχνης το 1972 μαζί με το έργο “Η βέρα”, σε σκηνοθεσία του Καρόλου Κουν και είναι το κλασικό δίπτυχο που καθόρισε το νεοελληνικό θέατρο. Το έργο λατρεύεται και συγκινεί μέχρι και σήμερα τους ηθοποιούς που το παρουσιάζουν και το κοινό. Ο κριτικός θεάτρου Κώστας Γεωργουσόπουλος, με αφορμή αυτό το έργο, έγραψε ότι “αν θέλουμε να δημιουργήσουμε νεοελληνικό θέατρο, πρέπει να ξεκινήσουμε από κει που έφτασε ο Κεχαΐδης”.\nΗ ιστορία είναι απλή: Δύο μεσήλικες, αντιπροσωπευτικοί τύποι της νεοελληνικής πραγματικότητας, προσπαθούν να σκαρώσουν ένα “σχέδιο” που θα τους βγάλει από το οικονομικό αδιέξοδο και θα τους δώσει τα φόντα για μια καλύτερη ζωή. Η συζήτηση για το περιβόητο “σχέδιο” διαδραματίζεται στη διάρκεια μιας παρτίδας τάβλι, με ξεκαρδιστικούς διαλόγους από πρόσωπα οικεία, αναγνωρίσιμα, που πασχίζουν να “πιάσουν την καλή” για να βγουν από την καθημερινή μιζέρια. Οι ήρωες του Κεχαΐδη, Φώντας και Κόλιας, είναι πρόσωπα της μεταπολεμικής Ελλάδας που ζουν μέσα στις αυταπάτες του παρελθόντος, τρέφοντας μάταιες ελπίδες για ένα καλύτερο μέλλον. Ανθρωποι που πασχίζουν να βγουν από το περιθώριο, ζουν και ονειρεύονται το μεγάλο “κόλπο”, που θα τους οδηγήσει στην οικονομική και κοινωνική καταξίωση. Ενα έργο με αναφορές στη σημερινή Ελλάδα και πάντα επίκαιρο.\nΣκηνοθετικό σημείωμα Πέρη Μιχαηλίδη: “Το κλασικό αυτό έργο με τη ρεαλιστική γραφή και την εξαιρετική πλοκή αποτελεί πάντα μια μεγάλη πρόκληση. Ο Κεχαΐδης γράφει: «Αισθάνομαι την ανάγκη να γράψω για τον λαϊκό Ελληνα γενικά. Για τις χαρές και τις πίκρες του, για τα προβλήματά του καθώς και την προσπάθειά του να βγει από το κοινωνικό και οικονομικό αδιέξοδο. Και πιο πέρα για τη σπαρακτική αισιοδοξία τού πώς, αν πάρει το δρόμο της πρωτεύουσας ή της ξενιτιάς, θα δημιουργήσει μια καλύτερη ζωή. Για τον Ελληνα που δεν έχει συνειδητοποιήσει την κατάστασή του και τη θέση του μέσα στον κοινωνικό του περίγυρο και προσπαθεί να δώσει λύση στα προβλήματά του με τη “φυγή”». Τα λόγια αυτά του συγγραφέα συναντούν και τη σκηνοθεσία, που θα αφήσει απλά το έργο να αναπνεύσει σκηνικά, χωρίς πρόσθετες παρεμβάσεις τόσο στο κείμενο όσο και στο ύφος των ηρώων. Η παράσταση, με δύο ήρωες ανάμεσα στο κωμικό και το τραγικό, μοιάζει με τη γελοιογραφία της σημερινής Ελλάδας. Είναι σημαντικό ότι η παράσταση θα πάει να συναντήσει τους πραγματικούς “παραλήπτες” αυτού του έργου και θα παιχτεί σε καφενεία, αυλές σπιτιών, πλατείες του χωριού και γενικά σε χώρους μη θεατρικούς. Ενα έργο που απευθύνεται σε όλον τον κόσμο”.\n“Το τάβλι” θα παρουσιαστεί σε όλη την έκταση του Δήμου Καλαμάτας, στις 9.30 μ.μ. ως εξής: 31 Ιουλίου Αντικάλαμος, 1 Αυγούστου Λέικα (πλατεία), 3 Αυγούστου Αρφαρά, 4 Αυγούστου Νέδουσα, 5 Αυγούστου Μελιγαλάς, 6 Αυγούστου Μικρομάνη, 8 Αυγούστου Πηγές, 9 Αυγούστου Πoλιανή, 10 Αυγούστου Μεσσήνη, 11 Αρις, 12 Αρτεμισία, 13 Μικρή Μαντίνεια, 14 Αγιος Φλώρος,16 Πύλος, 18 Δώριο, 19 Καρβέλι, 20 Μεθώνη, 21 Πλάτσα, 23 Αμπελόφυτο, 24 Φοινικούντα, 25 Κορώνη, 26 Κάμπος, 28 Καρδαμύλη, 29 Αβία, 31 Καλαμάτα (προαύλιο Κεντρικής Σκηνής).


Περασμένα μεγαλεία… - Choose Happiness\nΣε συνέχεια του προηγούμενου κειμένου μου, περί χρυσών στιγμών της τηλεόρασης, θα ήθελα να αναφερθώ σε μία σειρά της ΕΡΤ1, η οποία κάθε Πέμπτη στις 10 το βράδυ, μας γυρίζει αρκετές δεκαετίες πίσω. «Τα καλύτερά μας χρόνια» της Όλγας Μαλέα, είναι μία σειρά, που οι ήρωές της, μοιάζουν να είναι πραγματικά βγαλμένοι από τα τέλη της δεκαετίας του 60’.\nΕξαίρετες ερμηνείες, όμορφες εικόνες, όμορφες μουσικές, αλλοτινές, δύσκολες, μα πιο ανθρώπινες εποχές.\nΑγαπημένη μου σκηνή, όταν στο δεύτερο επεισόδιο, ο μικρός γιος της οικογένειας, ο Άγγελος, αποφασίζει, έπειτα από διάφορες περιπέτειες, ότι τελικά, δεν θα γίνει μουσουλμάνος και με τη «βοήθεια» της γιαγιάς Ερμιόνης γίνεται νονός. Όπως αφηγείται την ιστορία του μικρού Άγγελου -ως ενήλικας πλέον- ο λατρεμένος μου ηθοποιός, Βασίλης Χαραλαμπόπουλος, αναφέρει μεταξύ άλλων, που συνέβησαν εκείνη την ημέρα: «Δεν θα ξεχάσω ποτέ, τη συγκίνηση που ένιωσα όταν είδα τον πατέρα μου, να περπατά καμαρωτός, με εκείνα τα ολοκαίνουργια παπούτσια, που ήταν τόσο μαύρα και γυαλιστερά σα μελιτζάνες. Τη μάνα μου με ένα ταγιέρ που μεταποίησε και ήταν φτυστή η Τζάκι Ωνάση και τη γιαγιά μου που είχε βάλει κραγιόν μέχρι τα δόντια και ήταν μέσα στη χαρά, και ας είχε ξεπαραδιαστεί για να γίνουν τα βαφτίσια. Ενώ εγώ φορούσα ένα κουστουμάκι που έφτιαξε η μάνα μου από το μπλε το κουβερλί και παπιγιόν από μια γραβάτα του μπαμπά. Εκείνη τη στιγμή ήμασταν όλοι μαζί! Ήμασταν οι πιο πλούσιοι του κόσμου».\nΣε κάθε της επεισόδιο, μια γλυκιά νοσταλγία και μνήμες από τα παιδικά μου χρόνια «ξεφυτρώνουν» απρόσμενα, μέσα στην καρδιά. Γεννήθηκα λίγα χρόνια αργότερα, στα μέσα της δεκαετίας του 70’.\nΚαι εγώ θυμάμαι την πρώτη μας τηλεόραση και ας μην της είχαμε δώσει τόσο ωραίο όνομα, όπως το Ουρανία -βλέπε σειρά-. Ασπρόμαυρη με δύο κουμπιά που γύριζες για να πιάσεις δύο σταθμούς-όλους κι όλους- και να ρυθμίζεις τον ήχο.\nΕπάνω της, το τσιγκελωτό σεμεδάκι από την προίκα της μαμάς και ένα μπιμπελό. Τα Χριστούγεννα, όταν στολίζαμε το δέντρο, επάνω της το βάζαμε, έτσι για να ’χει περίοπτη θέση, εξάλλου ήταν και μια στάλα. Οι ταπετσαρίες στους τοίχους. Τα δύο διαφορετικά σαλόνια, το καλό και το πρόχειρο, τα κάδρα με τα κεντήματα, η σόμπα πετρελαίου, οι κόκκινες φλοκάτες, τα κεντητά μαξιλάρια. Τα παντελόνια καμπάνα του μπαμπά και της μαμάς. Οι μπορντό δερμάτινες μπότες της μαμάς. Τα μαύρα γυαλιστερά μαλλιά της και τα μαύρα αμυγδαλωτά γεμάτα λάμψη μάτια της. Τα σγουρά μαύρα μαλλιά του μπαμπά μου, τα μελιά του μάτια -πάντοτε κρυμμένα πίσω από ένα ζευγάρι γυαλιών μυωπίας-, το μαύρο του μουστάκι που με γαργαλούσε κάθε φορά που μου έδινε φιλάκι.\nΠερίμενα πώς και πώς, την ώρα που θα γυρνούσε από τη δουλειά. Κάθε μεσημέρι ξάπλωνα στο πάτωμα και παρίστανα την «Ωραία κοιμωμένη». Τότε ερχόταν ο μπαμπάς μου και με ένα του φιλί, κατάφερνε πάντα να με ξυπνάει. Κάθε πρωί πριν φύγουμε για το σχολείο, εγώ και ο αδερφός μου χωνόμασταν μέσα στη ζεστή, ροζ, μακριά, απαλή ρόμπα της μαμάς. Βάζαμε τα χεράκια μας για να ζεσταθούν κάτω από τις μασχάλες της και η μαμά μας τραγουδούσε με τη γλυκιά φωνή της, «Έχω δυο πουλάκια, μες στα δυο χεράκια πέταξε το ένα, πέταξε και τ’ άλλο, γύρισε το ένα, γύρισε και τ’ άλλο».\nΝαι, αυτά όντως ήταν τα καλύτερά μας χρόνια! Μπορεί τα χρόνια να πέρασαν και οι καιροί να άλλαξαν -έγιναν πιο εύκολοι πιο δύσκολοι δεν ξέρω…- ας μην αφήσουμε όμως, τα δικά μας παιδιά, χωρίς όμορφες και τρυφερές αναμνήσεις.\nΜην αφήνετε τις μέρες να κυλάνε άσκοπα και άπραγα. Φτιάξτε ομορφιές, φτιάξτε στιγμές, φτιάξτε μνήμες!\nPREVIOUS Προηγούμενο άρθρο: Μην υψώνεις τη φωνή σου.\nNEXT Επόμενο άρθρο: Η κατσίκα του γείτονα.


VICE REI ΠΌΡΤΟ - Πόρτο, Πορτογαλία\nRua Julio Dinis, 779, Πόρτο, Πορτογαλία\nΤο εξαιρετικό Vice Rei Ξενοδοχείο 2 αστέρων βρίσκεται στο κέντρο του Πόρτο.\nΘα βρείτε Alfândega σε απόσταση 30 λεπτών με τα πόδια από το κατάλυμα. Το κατάλυμα είναι σε απόσταση 2 χλμ από το κέντρο της πόλης.\nΤο ξενοδοχείο προσφέρει δωμάτια για μη καπνιστές συμπεριλαμβάνοντας οικονομικό δίκλινο δωμάτιο με 2 μονά κρεβάτια, οικινομικό τρίκλινο δωμάτιο και τρίκλινο δωμάτιο. Καθ' ένα από αυτά είναι εξοπλισμένο με μίνι μπαρ, δορυφορική τηλεόραση, ρύθμιση κλιματισμού, θυρίδα ασφαλείας και γραφείο εργασίας. Τα δωμάτια διαθέτουν ιδιωτικά μπάνια με μπανιέρα, ντους και σεσουάρ.\nΟ πλησιέστερος σταθμός του μετρό είναι Σταθμός Μετρό Casa da Musica, που απέχει 150 μέτρα από το ξενοδοχείο. Το αεροδρόμιο Francisco Sa Carneiro απέχει 15 λεπτά οδικώς.\nVice Rei, Πορτογαλία


«Μεθυσμένη» πολιτεία | PLAYBOY.gr\nPlayboy Playsports Ποδόσφαιρο «Μεθυσμένη» πολιτεία\nΣε γιορτινούς ρυθμούς κινούνται από χθες όλοι στον ΠΑΟΚ, ύστερα από τη νίκη με σκορ 1-0 επί του Ολυμπιακού, η οποία σήμανε την πρόκριση στα ημιτελικά του Κυπέλλου ΟΠΑΠ. Με Αρίας κόντρα στον Παναθηναϊκό την Κυριακή για το πρωτάθλημα. Επιστρέφουν στην βάση τους Βιτόλο και Κοντρέρας.\nΜπορεί με το που έγινε η κλήρωση να μην θεωρείτο φαβορί, μπορεί μετά το 1-1 στο Καραϊσκάκη και πάλι να μην συγκέντρωνε τις περισσότερες ψήφους, αλλά στο τέλος αυτός ήταν που πήρε το εισιτήριο για τα ημιτελικά του Κυπέλλου ΟΠΑΠ. Οι παίκτες του Μάκη Χάβου έδειξαν σοβαρό, πειθαρχημένο και παθιασμένο πρόσωπο κόντρα στους πρωτοπόρους της Σούπερ Λίγκας και κατάφεραν τους στείλουν… σπίτι τους, παίζοντας μέσα σε μια άδεια και αστυνομοκρατούμενη Τούμπα.\nΒέβαια, όλα αυτά ανήκουν από σήμερα στο παρελθόν, αφού το πρωτάθλημα συνεχίζεται και μάλιστα με ένα δύσκολο παιχνίδι κόντρα στον Παναθηναϊκό. Ο τεχνικός των Θεσσαλονικέων ξέρει πολύ καλά τις παγίδες που κρύβει μια τέτοια αναμέτρηση, όπως επίσης και το κίνητρο των «πρασίνων», οι οποίοι μετά τον αποκλεισμό τους από την ΑΕΚ, έχουν ως μοναδικό στόχο πλέον τη Σούπερ Λίγκα. Το ευχάριστο για τον Έλληνα προπονητή είναι ότι θα μπορεί να υπολογίζει για το συγκεκριμένο ματς τον Ντιέγκο Αρίας, τα χαρτιά του οποίου ήρθαν μετά από μεγάλη «Οδύσσεια». Στη διάθεση του προπονητή του θα τεθεί και ο Πάμπλο Κοντρέρας, ο οποίος επιστρέφει από τη Χιλή, όπου είχε πάει με ειδική άδεια για να παραβρεθεί στην κηδεία του πατέρα του. Ο Μάκης Χάβος βέβαια θα μιλήσει μαζί του για να μπορέσει να κρίνει σε τι ψυχολογική κατάσταση βρίσκεται και ανάλογα να δει αν θα τον χρησιμοποιήσει ή όχι.\n*Αναφορικά με το γυάλινο ποτήρι που έπεσε από την εξέδρα των επισήμων, δεν υπάρχει πρόβλεψη από τον κανονισμό για το εάν προκύπτει τιμωρία από παιχνίδι που είναι κεκλεισμένων των θυρών, χωρίς αυτό να σημαίνει ότι δεν μπορεί να επιβληθεί κάποια ποινή.\nΕπιστρέφει και ο Βιτόλο\nΈναν μήνα έλειψε σχεδόν από την Ελλάδα ο Βίκτορ Βιτόλο και πλέον μετράει αντίστροφα ώστε να μπει σε φουλ πρόγραμμα και να τεθεί σιγά-σιγά στη διάθεση του Μάκη Χάβου. Ο Ισπανός μέσος επικοινωνεί καθημερινά με τους ανθρώπους του ΠΑΟΚ, τους οποίους και ενημερώνει για την κατάστασή του και μετά την αντιμετώπιση της μόλυνσης τα πάντα κυλούν ομαλά.\nΣτην Τούμπα ο Σάντος\nΣτις εξέδρες της Τούμπας, συνοδευόμενος από την Ζήση Βρύζα, βρέθηκε ο Φερνάντο Σάντος. Ο ομοσπονδιακός προπονητής, παρακολούθησε τον αγώνα του ΠΑΟΚ με τον Ολυμπιακό μαζί με τον Θόδωρο Ζαγοράκη, ενώ λίγο πιο δίπλα βρισκόταν το αφεντικό της Καβάλας, Μάκης Ψωμιάδης.\nΔευτερόλεπτα μετά το τελευταίο σφύριγμα του Μάνταλου οι παίκτες του ΠΑΟΚ, προεξαρχόντων των Ίβιτς, Γκαρσία και Τσιρίλο, ξέσπασαν σε έντονους πανηγυρισμούς με κραυγές και χειρονομίες. Μάλιστα, υπήρξε και μια διένεξη μεταξύ των Μουσλίμοβιτς και Αβραάμ Παπαδόπουλου, αλλά με την παρέμβαση των ψυχραιμοτέρων λύθηκε η παρεξήγηση.


Eφ' όλης της ύλης ήταν η παρέμβαση της βουλευτού της ΝΔ, Ντόρας Μπακογιάννη στο ραδιόφωνο των Παραπολιτικών 90,1.\nΗ πρώην υπουργός αναφέρθηκε στο κυβερνητικό έργο των πρώτων μηνών, τα εθνικά θέματα, τις επαφές του πρωθυπουργού στη Νέα Υόρκη, αλλά και την πολύκροτη υπόθεση Novartis.\n«H κυβέρνηση έχει ήδη δώσει ένα δείγμα γραφής. Είναι ταχύτατη και αποτελεσματική» ήταν το σχετικό της σχόλιο, ξεκαθαρίζοντας όμως ότι χρειάζεται ακόμη πολλή δουλειά, «αλλά βρισκόμαστε σε καλό δρόμο».\nΕμφανίστηκε προβληματισμένη για τη στάση της Τουρκίας και τις διμερείς σχέσεις με την Ελλάδα. \_Είπε πως η Τουρκία είναι σε φάση δυσκολίας στο εσωτερικό και το εξωτερικό, ενώ επέρριψε ευθύνες και στην Ευρώπη, λέγοντας ότι δεν έχει ανταποκριθεί στις υποχρεώσεις της απέναντι στην Άγκυρα.\nΣημείωσε πως είναι προς το συμφέρον της Ελλάδας, η Τουρκία να πάρει τα χρήματα που έχει υποσχεθεί η Ευρώπη και να εφαρμοστούν οι συμφωνίες στο προσφυγικό.\nΑναφορικά με τις συναντήσεις του Κυριάκου Μητσοτάκη στη Νέα Υόρκη είπε πως για νέος πρωθυπουργός οι επαφές του είναι πάνω από κάθε προσδοκία.\nΓια την υπόθεση Novartis έκανε λόγο για πολιτική σκευωρία που στήθηκε από την προηγούμενη κυβέρνηση. Ανέφερε πως από τις δηλώσεις Παπαγγελόπουλου φαίνεται ότι υπήρχε η πολιτική βούληση να κρεμαστούν στα μανταλάκια 10 πολιτικά πρόσωπα.\nΣημείωσε πως πρέπει να γίνει έρευνασε βάθος που θα δείξει ποιος τελικώς είναι αυτός που κίνησε τα νήματα.\nΤόνισε πως εάν ο κ. Παπαγγελόπουλος πει πως ευθύνες έχει ο Τσίπρας τότε θα μπει στο κάδρο και ο τέως πρωθυπουργός.


Room 203: Grim Reaper - Escape Room - ESCAPED - EscapeAll\nΑττική Αιγάλεω ESCAPED Room 203: Grim Reaper\n3 - 6 Παίκτες Τρόμου Με Ηθοποιό 1 Τρόπαιο\n«Ήρθε η ώρα σου» ...ακούγεται μια απόκοσμη φωνή! Είναι αυτός που κρατάει το χρόνο... ο Χάρος! Πολλά έχουν γραφτεί, αλλά κανείς δεν ξέρει την αλήθεια! Ήρθε η ώρα να μάθεις μόνος σου...\nΤο σίγουρο είναι ότι ξύπνησες... νεκρός! Τώρα οι επιλογές είναι λίγες. Θα βρεθείς στον άλλο κόσμο... Κόλαση? Παράδεισος? Ή επιστροφή στη Ζωή? Έχεις 70 λεπτά να καταφέρεις να ξεγελάσεις το βαρκάρη με τη βοήθεια του πιστού Ιερέα.\nΕΝΑ ΠΑΙΧΝΙΔΙ ΤΡΟΜΟΥ ΜΕ ΟΤΙ ΧΕΙΡΟΤΕΡΟ ΕΧΕΙΣ ΦΑΝΤΑΣΤΕΙ ΓΙΑ ΤΟΝ ΑΛΛΟ ΚΟΣΜΟ ΕΙΝΑΙ ΕΔΩ... ΜΙΑ «ΜΕΤΑΘΑΝΑΤΙΑ» LIVE ΕΜΠΕΙΡΙΑ ΣΕ ΠΕΡΙΜΕΝΕΙ ΚΑΙ... ΚΑΛΗ ΑΝΑΣΤΑΣΗ!\nΤο Δωμάτιο Room 203: Grim Reaper συμμετέχει στο Παίξε και Κέρδισε X2!


Αλλαγή δεδομένων με Γιόχανσον στον ΠΑΟ - epirus24.gr ioannina24.gr arta24.gr preveza24.gr igoumenitsa24.gr\nΑλλαγή κλίματος και ρότας για τον Ματίας Γιόχανσον.\nΟι εμφανίσεις του στα τελευταία ματς αποδεικνύουν ότι μπορεί να προσφέρει και στον Παναθηναϊκό το ξανασκέφτονται. Έτσι, δεν αποκλείεται πλέον να του κατατεθεί πρόταση, ώστε να ανανεώσει το συμβόλαιό του.\nΣτο τριφύλλι σκέφτονται να προωθήσουν και να δώσουν πιο ενεργό ρόλο σε Βαγιανίδη και Αποστολάκη, αλλά από τη στιγμή που υπάρχει το ενδεχόμενο κάποιος από τους δύο να αποχωρήσει, τότε ενισχύεται το σενάριο της πρότασης ανανέωσης στον 27χρονο Σουηδό δεξιό μπακ.\nΑυτήν τη στιγμή επισκέπτονται τον ιστότοπό μας 3688 επισκέπτες και κανένα μέλος


Rodosblog Χρυσόστομος ! Ειδήσεις: ΧΑΤΖΗΔΑΚΗΣ: ΝΑ ΠΡΟΧΩΡΗΣΕΙ ΜΟΝΟΣ ΤΟΥ Ο ΤΣΙΠΡΑΣ...\nΧΑΤΖΗΔΑΚΗΣ: ΝΑ ΠΡΟΧΩΡΗΣΕΙ ΜΟΝΟΣ ΤΟΥ Ο ΤΣΙΠΡΑΣ...\nΓια πολύ κακούς χειρισμούς στα οικονομικά θέματα της χώρας κατηγορεί ...\n.ο νέος αντιπρόεδρος της ΝΔ την κυβέρνηση.\nΟ κ. Κωστής Χατζηδάκης εξηγεί ότι «στο ασφαλιστικό η κατάσταση επιδεινώθηκε λόγω συγκεκριμένων χειρισμών της κυβέρνησης αυτή τη χρονιά και πως στην οικονομία επίσης η κατάσταση επιδεινώθηκε» γι' αυτό και τα ποσοστά της ανεργίας αυξήθηκαν και οι ασφαλιστικές εισφορές μειώθηκαν....\n«Ενώ η κυβέρνηση προσπαθεί να διαφημίσει το κοινωνικό της πρόσωπο με τις καθαρίστριες κτλ., την ίδια στιγμή έχει επιτρέψει να δημιουργηθούν 200.000 παραπάνω άνεργοι και την ίδια στιγμή να ‘χουμε 200.000 λιγότερες ασφαλιστικές εισφορές. Να ποια είναι η πολιτική της κυβέρνησης στην οικονομία και στο ασφαλιστικό, να σε ποια πολιτική θέλει να κάνει συνένοχη τη Νέα Δημοκρατία. Πληρώσαμε τα δικά μας λάθη, πήραμε δικά μας αυστηρά μέτρα, δεν είναι ώρα την ώρα που βλέπουμε μπροστά μας μια ατελέσφορη πολιτική να βάλουμε την υπογραφή μας και σ’ αυτή την πολιτική. Έχει 153 βουλευτές ο κ. Τσίπρας, μπορεί λοιπόν να προχωρήσει» δήλωσε ο κ. Χατζηδάκης μιλώντας στον ραδιοφωνικό σταθμό Βήμα Fm.\nΑναφερόμενος στα εσωκομματικά της ΝΔ και στο νέο πρόσωπο που επιχειρεί να χτίσει η παράταξη, ο κ. Χατζηδάκης τόνισε ότι «η εκπόνηση του κυβερνητικού προγράμματος της Νέας Δημοκρατίας είναι μία ευκαιρία, έτσι ώστε έμπρακτα η ΝΔ να δείξει ότι μένει μακριά από λαϊκίστικες σαπουνόφουσκες, ότι υιοθετεί τις καλύτερες ευρωπαϊκές πρακτικές και ότι είναι η ευρωπαϊκή μεταρρυθμιστική κεντροδεξιά στην Ελλάδα».\nΚληθείς δε να σχολιάσει την επιλογή του κ. Αδωνι Γεωργιάδη σε αντιπρόεδρο του κόμματος, έκανε λόγο για θέματα πολιτικού dna, αναφέροντας χαρακτηριστικά: «Και οι δυο είμαστε συνυποψήφιοι στη Β’ Αθηνών, και οι δυο έχουμε εκλεγεί από τον κόσμο που ψηφίζει Νέα Δημοκρατία στη Β Αθηνών, παρότι έχουμε διαφορετικό στυλ. Εκείνος είναι πιο μαχητικός, αν θέλετε, εγώ είμαι πιο μετριοπαθής. Αυτά είναι θέματα πολιτικού dna».


Είσαι νέα μαμά και ζεις μακριά από την οικογένειά σου; Διάβασε 4+1 σημαντικές συμβουλές - PsychologyNow.gr\nΕίσαι νέα μαμά και ζεις μακριά από την οικογένειά σου; Διάβασε 4+1 σημαντικές συμβουλές\nΗδύλη Καματερού Γνωσιακή - Συμπεριφοριστική Ψυχοθεραπεύτρια Μαρ 24, 2019 2336 0\nΗ κοιλίτσα μεγαλώνει και εσύ σε λίγο θα γίνεις μαμά! Πρώτη φορά μαμά σε μια χώρα ή περιοχή που σε φιλοξενεί, που μπορεί να τη νιώθεις λιγότερο ή περισσότερο σπίτι σου, όμως δεν είναι η περιοχή στην οποία εσύ μεγάλωσες και έζησες τα παιδικά σου χρόνια.\nΠοια είναι τα 5 σημαντικότερα πράγματα που πρέπει να προσέξεις για να απολαύσεις μια ομαλή - όσο γίνεται - μετάβαση στη μητρότητα;\n1. Χρησιμοποίησε όσο μπορείς το κοινωνικό σου δίκτυο\nΕάν ζεις μακριά από την οικογένειά σου είναι πολύ σημαντικό να έχεις ανθρώπους στους οποίους μπορείς να έχεις πρόσβαση για συναισθηματική ή πρακτική βοήθεια. Η άδεια του συντρόφου σου μπορεί να μην διαρκέσει πολύ. Κατά συνέπεια, μετά από αυτήν την περίοδο θα είσαι πολλές ώρες μόνη με το μωράκι σου. Είναι πολύ σημαντικό να μην απομονωθείς αλλά να έχεις άλλους ενήλικες με τους οποίους να μπορείς να μοιράζεσαι την καθημερινότητά σου και τις σκέψεις σου.\nΊσως αυτοί να είναι άνθρωποι τους οποίους εμπιστεύεσαι και ας μένουν μακριά. Στις μέρες μας η τεχνολογία μας επιτρέπει να γεφυρώνουμε τις γεωγραφικές αποστάσεις και να βρισκόμαστε συχνά σε επαφή με τους αγαπημένους μας. Πείτε σε αυτούς τους ανθρώπους πόσο σημαντικό είναι για εσάς να σας αφιερώνουν χρόνο και να είναι διαθέσιμοι εάν τους χρειαστείτε. Μη διστάσετε να ζητήσετε βοήθεια από όσους μένουν κοντά σας και έχετε μοιραστεί μαζί τους αυτό το σημαντικό γεγονός. Οι περισσότεροι από εμάς θέλουμε να βοηθήσουμε αλλά δεν ξέρουμε τον τρόπο ή τις ανάγκες μιας νέας μητέρας. Μπορείτε λοιπόν να τους διευκολύνετε λέγοντάς τους ακριβώς αυτό που έχετε ανάγκη.\n2. Βάλε τα δικά σου όρια ώστε να νιώθεις εσύ καλά\nΕπειδή η μετάβαση στη μητρότητα είναι μια περίοδος με πολλές αλλαγές και έντονα συναισθήματα, βάλε προτεραιότητα στις δικές σου επιθυμίες. Είναι πολύ σημαντικό να νιώθεις εσύ καλά. Μην προσπαθήσεις να ικανοποιήσεις τις ανάγκες των γιαγιάδων ή άλλων μελών της οικογένειας. Έχεις το δικαίωμα να περάσεις τις πρώτες μέρες με το μωρό σου όπως εσύ τις έχεις ονειρευτεί. Αυτή η περίοδος είναι τόσο πολύτιμη και θα την ζήσεις μόνο μια φορά με το συγκεκριμένο σου παιδάκι. Είναι λοιπόν βασικό να αποφασίσεις εάν θέλεις επισκέπτες στο σπίτι ή όχι, ποια μέλη της οικογένειάς σου θα σε επισκεφτούν, για πόσο καιρό κ.τ.λ.\nΗ διαφορά των μαμάδων που δεν ζουν κοντά στην οικογένειά τους είναι ότι εάν σε επισκεφτεί ένα μέλος της οικογένειας ίσως να χρειαστεί να το φιλοξενήσεις, πράγμα που σημαίνει ότι δε θα είναι μαζί σου μόνο για λίγες ώρες κάθε μέρα. Κατόπιν λοιπόν συνεννόησης με το σύντροφό σου, αποφασίστε τι είναι σημαντικό για εσάς και σιγουρευτείτε ότι θα βάλετε μαζί τα όρια. Είναι σημαντικό να δίνετε και οι δύο το ίδιο μήνυμα στα μέλη της οικογένειάς σας, ώστε η επικοινωνία να είναι πιο αποτελεσματική.\n3. Βρες λίγο χρόνο για εσένα και τις ανάγκες σου\nΊσως αυτή η συμβουλή δεν είναι ρεαλιστική για τις πρώτες 40 μέρες μετά τον τοκετό. Τις πρώτες 6 εβδομάδες η προσοχή σου θα είναι στραμμένη στο να γνωρίσεις το νέο μέλος της οικογένειας, να βρείτε μαζί τους ρυθμούς σας και να επιτρέψεις στο σώμα σου να αναρρώσει από τη γέννα.\nΠαρόλα αυτά, είναι σημαντικό να μην παρασυρθείς από το νέο σου ρόλο ως μητέρα και να ξεχάσεις τους υπόλοιπους ρόλους που είχες στη ζωή. Μετά το πέρας των πρώτων 6 εβδομάδων είναι μια καλή περίοδος να σκεφτείς ξανά τι έχεις ανάγκη για να γεμίσεις τις μπαταρίες σου. Πολλές μαμάδες επιλέγουν χρόνο για ανάπαυση και ύπνο, άλλες χρόνο για να βγουν από το σπίτι και να πιούν ένα καφέ για μια ώρα με μια φίλη... Σκέψου τι είναι αυτό που θα σε ξεκουράσει και θα σου επιτρέψει να επιστρέψεις πίσω στο μωρό σου με περισσότερη ενέργεια και διάθεση να περάσετε χρόνο μαζί. Τα διαλείμματα είναι σημαντικά σε μια τέτοια περίοδο που ίσως περιλαμβάνει διακεκομμένο ύπνο και λιγοστό χρόνο για να φας και να φροντίσεις τον εαυτό σου όπως παλιά.\nΈστω μια φορά την εβδομάδα κάνε μια δραστηριότητα που σου έδινε χαρά και ικανοποίηση πριν γίνεις μητέρα. Εάν νιώθεις τύψεις κάθε φορά που είσαι μακριά από το μωρό σου έστω και για λίγο, σκέψου πως ένα μωρό έχει ανάγκη μια χαρούμενη μαμά για να είναι και αυτό χαρούμενο.\n4. Μη συγκρίνεις τον εαυτό σου με άλλες μαμάδες: το κάθε μωρό είναι μοναδικό\nΌσο βοηθητικό και αν είναι να είσαι μέλος ενός δικτύου μαμάδων στην περιοχή σου, βεβαιώσου πως δεν το χρησιμοποιείς με το λάθος τρόπο. Μη συγκρίνεις τον εαυτό σου ή το μωρό σου με τους άλλους. Όλες οι μαμάδες έχουμε την τάση να συγκρίνουμε αλλά είναι μια συμπεριφορά που μόνο κακό μπορεί να προκαλέσει στην διάθεση και την αυτοπεποίθησή μας.\nΤο μωρό σου είναι μοναδικό και θα παρατηρήσεις σύντομα ότι θα αναπτύσσεται με διαφορετικούς ρυθμούς από τα παιδιά της ηλικίας του. Πολύ πιθανόν να κοιμάται άλλες ώρες και να έχει άλλες προτιμήσεις στο φαγητό. Όπως και εμείς, ως ενήλικες, είμαστε διαφορετικοί από τους φίλους μας και τους συγγενείς μας, έτσι και τα βρέφη διαφέρουν. Όσο πιο νωρίς δεις τη γοητεία αυτών των διαφορών και τις αποδεχτείς, τόσο καλύτερα.\nΚαι να θυμάσαι ότι τα παιδιά περνάνε φάσεις οι οποίες συνεχώς αλλάζουν. Για παράδειγμα, μπορεί το παιδί της φίλης σου να κοιμάται τώρα 12 ώρες και εσύ να εύχεσαι αυτό να ήταν το δικό σου παιδί (που δυστυχώς ξυπνάει κάθε 2 ώρες!) αλλά να θυμάσαι ότι αυτό μπορεί να αλλάξει. Ακόμα όμως και να μην αλλάξει, καλό είναι να αποδεχόμαστε, όχι μόνο τα δυνατά, αλλά και να αδύναμα στοιχεία των παιδιών μας. Έτσι θα μπορούμε να τα βοηθήσουμε πιο αποτελεσματικά χωρίς να τα πιέζουμε να αλλάξουν πριν ακόμα να είναι τα ίδια έτοιμα.\nΤο παιδί σου είναι μοναδικό και τέλειο ακριβώς όπως είναι! Απόλαυσε όσο μπορείς το ταξίδι μαζί του γιατί ο χρόνος είναι ένα ποτάμι που – όπως ξέρεις – δεν γυρίζει πίσω!\n5. Χρησιμοποίησε τη βοήθεια που σου προσφέρει το κράτος ή η περιοχή σου\nΣε αυτό το κομμάτι θα αναφερθώ σε δομές που είναι διαθέσιμες στην Αγγλία, μιας και σε αυτή τη χώρα ζω, εργάζομαι και έχω αποκτήσει οικογένεια. Αν και το Αγγλικό σύστημα διαφέρει από το Ελληνικό σε σχέση με την περιγεννητική περίοδο που βιώνει μια γυναίκα, στην Αγγλία υπάρχουν πολλές δομές που προσφέρουν βοήθεια σε νέες μητέρες. Αυτές οι παροχές διαφέρουν με βάση την περιοχή στην οποία μένεις. Παρόλα αυτά η μαία σου ή ο γιατρός σου μπορεί να σε ενημερώσει για το τι υπάρχει στη δική σου περιοχή.\nΠριν αποκτήσεις το μωρό σου υπάρχουν μαθήματα που σε προετοιμάζουν για την εμπειρία του τοκετού (antenetal courses στην Αγγλία) και παρέχονται δωρεάν από το δημόσιο σύστημα υγείας. Επίσης, υπάρχουν σύμβουλοι θηλασμού (breastfeeding consultants) που έχουν κλινικές στην περιοχή σου και είναι εκεί για να απαντήσουν σε ερωτήσεις και να σε καθοδηγήσουν σε θέματα που αφορούν το θηλασμό. Υπάρχουν δραστηριότητες για βρέφη οι οποίες παρέχονται δωρεάν και δίνουν την ευκαιρία στις μαμάδες να γνωρίσουν άλλους γονείς της περιοχής και να δημιουργήσουν το δικό τους δίκτυο. Για συμπτώματα άγχους ή πεσμένης διάθεσης μπορείς να απευθυνθείς στην τοπική ομάδα ψυχικής υγείας. Ψάξε αντίστοιχες δομές στη δική σου περιοχή και ρώτησε τους επαγγελματίες με τους οποίους συνεργάζεσαι για περισσότερες πληροφορίες. Εάν η πόλη σου είναι μικρή μπορείς να βρεις κάποιον επαγγελματία στο διαδίκτυο και έτσι να ζητήσεις βοήθεια. Εάν δεν υπάρχουν δραστηριότητες για παιδιά στην περιοχή σου, μήπως να ξεκινήσεις εσύ μια τέτοια ομάδα καλώντας να λάβουν μέρος άλλες μαμάδες με παιδιά αντίστοιχης ηλικίας;\nΣτην Αγγλία υπάρχουν δεκάδες φιλανθρωπικά ιδρύματα που έχουν δημιουργηθεί για να στηρίζουν τις νέες μαμάδες σε όποιες δυσκολίες αντιμετωπίζουν. Αξίζει να κάνεις μια έρευνα στο διαδίκτυο και να ρωτήσεις το γιατρό ή τη μαία η οποία σε φροντίζει για περισσότερες πληροφορίες όσον αφορά τη δική σου περιοχή.\nΟι τοπικές σου δομές είναι εκεί για να κάνουν τη ζωή σου πιο εύκολη – μη διστάσεις να τις χρησιμοποιήσεις.\nΗ Ηδύλη Καματερού έχει αναπτύξει ένα διαδικτυακό πρόγραμμα 8 εβδομάδων για να βοηθήσει νέες μαμάδες με τη μετάβαση και την προσαρμογή στη μητρότητα. Για περισσότερες πληροφορίες, επικοινωνήστε μαζί της.\nΕτικέτες: εγκυμοσύνη, νέα μητέρα, μητρότητα\nΟυρανία Ζερικιώτη 8464\nΟυρανία Ζερικιώτη 5753\nΘεοφανία Πινιρτζή 5243\nΕιρήνη Παναγοπούλου 1107


Το gazarte γιορτάζει 10 χρόνια και αλλάζει. Με νέα ταυτότητα και περισσότερα από 150 events μέσα στην χρονιά που έρχεται. Με ειδικές εκδηλώσεις και πολλές εκπλήξεις με εκλεκτούς καλεσμένους. Και από αυτήν τη γιορτή δεν θα λείψει κανείς. Οι Έλληνες καλλιτέχνες που έγραψαν εδώ ένα μικρό κεφάλαιο των αναμνήσεων μας θα είναι φέτος ξανά μαζί μας. Αλλά και οι σπουδαιότεροι ξένοι καλλιτέχνες θα επιστρέψουν για να το γιορτάσουν κι αυτοί με τη σειρά τους, ενώ για πρώτη φορά θα έρθουν κι άλλα σπουδαία ονόματα της jazz, soul και world μουσικής. Και γύρω από αυτούς το μοναδικό κοινό του gazarte, όλοι εμείς, που το αγαπήσαμε τόσα χρόνια και επιστρέφουμε σε αυτό κάθε Σεπτέμβρη. Σε κάποιον από τους χώρους του θα συναντηθούμε και φέτος. Δείτε το πρόγραμμά του και κλείστε θέση από τώρα.\nΌταν το καλό και το κακό μάχονται μέσα από τα τραγούδια | GGM Αφιέρωμα


Πραγματοποιήθηκαν τα εγκαίνια του Κέντρου Παραλαβής Αιτήσεων Θεωρήσεων Εισόδου της Δημοκρατίας στο Πεκίνο\nΠραγματοποιήθηκαν στις 6 Σεπτεμβρίου 2016 τα εγκαίνια του Κέντρου Παραλαβής Αιτήσεων Θεωρήσεων Εισόδου (ΘΕ) της Πρεσβείας της Κυπριακής Δημοκρατίας στο Πεκίνο (TLScontact). Τα εγκαίνια τέλεσε ο Πρέσβης της Κυπριακής Δημοκρατίας στο Πεκίνο κ. Άγις Λοΐζου. Το Κέντρο άρχισε να λειτουργεί στις 20 Απριλίου 2016, αρχικά σε δοκιμαστική βάση, και η λειτουργία του έχει ανατεθεί στη TLScontact, βάσει διαγωνισμού που είχε προκηρύξει το Υπουργείο Εξωτερικών της Κυπριακής Δημοκρατίας. Η TLScontact είναι πάροχος εγνωσμένου κύρους και με μεγάλη εμπειρία και σημαντικός αριθμός κρατών μελών της ΕΕ συνεργάζονται μαζί της.\nΣτο Κέντρο μπορούν να υποβάλουν αιτήσεις για Θεώρηση Εισόδου όλοι οι κάτοχοι κανονικών διαβατηρίων της Λαϊκής Δημοκρατίας της Κίνας. Σύντομα αναμένεται να ξεκινήσουν τη λειτουργία τους και τα Κέντρα Παραλαβής Αιτήσεων Θεωρήσεων Εισόδου σε άλλες πόλεις της Κίνας, αφού ολοκληρωθούν οι προβλεπόμενες εσωτερικές διαδικασίες. Τα Κέντρα θα λειτουργήσουν, επίσης, από την TLScontact.\nΗ διεύθυνση του Κέντρου είναι:\n3F-05, Tower C (South gate),\nParkview Green No.9 Dongdaqiao Road,\nChaoyang District, Beijing, China, 100020\nΤελευταία Ενημέρωση στις: 13/09/2016 12:48:03 PM


Για άλλη μια χρονιά, η πιο πλήρης και λαμπερή Έκθεση Γάμου πραγματοποιήθηκε στο MEC Παιανίας, από τις 18 ως τις 21 Ιανουαρίου. Κορυφαίοι επαγγελματίες του γάμου, από κάθε επαγγελματική κατηγορία, βρέθηκαν εκεί για να γνωρίσουν και να γνωριστούν με τα ζευγάρια που σχεδιάζουν να ενώσουν τις ζωές τους το 2019.\nΈνα τετραήμερο πλούσιο σε ιδέες και γαμήλιες προτάσεις από τους καλύτερους επαγγελματίες γάμου εφοδίασε με πολλή έμπνευση όλους εσάς που αναζητάτε λύσεις για την εκδήλωση σας.\nΑπό τις 18 ως τις 21 Ιανουαρίου 2019, η καρδιά του γάμου χτυπάει στο MEC Παιανίας και, όπως κάθε χρόνο, η ομάδα του Gamos Portal θα είναι εκεί για να συναντήσει από κοντά τους μελλόνυμφους που επισκέπτονται καθημερινά τις σελίδες του. Με θετική διάθεση και όρεξη για παιχνίδι, έχουμε εξασφαλίσει για εσάς εκατοντάδες δώρα, συνολικής αξίας άνω των 7.500 €!\nΕφοδιαστείτε με όρεξη, χρόνο, φίλους, οικογένεια και πολλή γαμήλια διάθεση! Στη μεγαλύτερη Έκθεση γάμου θα βρείτε τη δική σας έμπνευση ανάμεσα σε μία μεγάλη ποικιλία από Νυφικά, Είδη Γάμου, Φωτογράφους, Χώρους Δεξιώσεων, Catering Γάμου, Bar Catering, Κοσμήματα Γάμου και πολλά ακόμα!


Έφυγε από τη ζωή ο Τζίμης Πανούσης - Εφημερίδα Κεφαλονιά\nΣε ηλικία 64 ετών έφυγε από τη ζωή το μεσημέρι του Σαββάτου ο Τζίμης Πανούσης. Ο τραγουδοποιός υπέστη ανακοπή, ενώ βρισκόταν στο σπίτι του και μεταφέρθηκε εσπευσμένα με ασθενοφόρο στον Ερυθρό Σταυρό, όπου παρά τις προσπάθειες ανάνηψης, δεν κατέστη δυνατό να επανέλθει.\nΣημειώνεται πως στις αρχές Δεκέμβρη ο καλλιτέχνης είχε καταρρεύσει στη σκηνή κατά τη διάρκεια της εμφάνισής του σε μαγαζί της Αθήνας. Τότε είχε μεταφερθεί με ασθενοφόρο στο νοσοκομείο, όπου και νοσηλεύτηκε για λίγες ημέρες. Λίγες ημέρες αργότερα, ο δημοφιλής καλλιτέχνης είχε υποβληθεί σε αγγειοπλαστική επέμβαση σε ιδιωτικό θεραπευτήριο. Ο Τζίμης Πανούσης είχε έναν γιο και μία κόρη.\nΣυλλυπητήρια επιστολή Δημοτικών Υπαλλήλων\nΔράσεις καταπολέμησης της φτώχειας


ΜΠΙΓΟΝΙΑ – GreenandHealth.gr\nBEGONIA SEMPERFLORENS, BEGONIACEAE\nΕτήσιο ανθόφυτο. Κατάγεται από την Βραζιλία.\nΑνθίζει από τον Μάιο μέχρι τον Οκτώβριο.\nΕυδοκιμεί σε βαθιά, πλούσια, δροσερά, αρκετά υγρά, και στραγγερά εδάφη. Προτιμά ημισκιερές θέσεις. Είναι ευπαθής στο κρύο και στον πολύ ήλιο. Το φυτεύουμε στον κήπο την άνοιξη αφού περάσει ο κίνδυνος των παγετών.


Απόψεις – Δοκιμές ‹ 3/4 ‹ 6thgear.gr\nHome » Απόψεις – Δοκιμές (Page 3)\nΟδηγήσαμε το νέο Fiat Panda 2012!\nΣτα πλαίσια της επίσημης παρουσίασης του νέου Fiat Panda, είχαμε τη δυνατότητα να το κλέψουμε για μερικές ώρες, να το οδηγήσουμε και να τραβήξουμε μερικές φωτογραφίες!\nΣυγκριτικό αγοράς: Toyota ΙQ VS. Toyota Aygo\nΤα δύο μικρά της Toyota, είναι στη λίστα των μικρότερων και δημοφιλέστερων αυτοκινήτων πόλης. Η διαφορά στην τιμή τους όμως, είναι μεγάλη. Ο λόγος;\tΔιαβάστε περισσότερα...\nΤο νέο Peugeot 508 για… γρήγορους!\nΟ Λευτέρης Σωτήρχος οδηγεί και σχολιάζει το Peugeot 508, ένα καθαρόαιμο οικογενειακό αυτοκίνητο. Ακριβώς ό,τι πρέπει για έναν οδηγό αγώνων!\tΔιαβάστε περισσότερα...\nGiulietta: Πριν μιλήσεις για μένα δοκίμασέ με…\nΑυτό και κάναμε! Το δοκιμάσαμε λοιπόν και σας έχουμε εντυπώσεις από το Alfa Romeo Giulietta...\tΔιαβάστε περισσότερα...\nViva la r-EVOlution x10!\nViva la r-EVOlution! Όλα όσα πρέπει να γνωρίζετε για το Mitsubishi Lancer Evolution 10...\tΔιαβάστε περισσότερα...\nHonda Civic Type-R… End of the Story?\nΦτάνει η ιστορία του Type R στο τέλος της; Ο Λευτέρης Σωτήρχος οδηγεί και μας διηγείται...\tΔιαβάστε περισσότερα...\n7 ημέρες με το BMW Z4 sDrive35is\nTo απόλυτο roadster της γερμανικής εταιρίας στα χέρια μιας γυναίκας! 7 ημέρες με ένα αυτοκίνητο 340 ίππων...\tΔιαβάστε περισσότερα...\nΣυνέντευξη στο Citroen DS3 156hp!\nΗ Αριάδνη συνάντησε μια όμορφη ημέρα το Citroen DS3 και ...τα είπανε!\tΔιαβάστε περισσότερα...\nΠαρέα με το υβριδικό Honda Jazz!\nΠεράσαμε μερικές ημέρες παρέα με το οικονομικότερο υβριδικό μοντέλο της αγοράς, το Honda Jazz και μοιραζόμαστε μαζί σας τις εντυπώσεις μας!\tΔιαβάστε περισσότερα...\nΣτα Ιωάννινα με το Opel Corsa OPC facelift\nΒρεθήκαμε στην παρουσίαση της Opel, για το νέο Corsa και εκτός των άλλων μοντέλων δοκιμάσαμε και το πιο γρήγορο και σας φέρνουμε εντυπώσεις!\tΔιαβάστε περισσότερα...


Το παραμύθι με τις κυρώσεις για τους S-400: Μέχρι να εμφανιστεί ο λύκος να φάει τα …πρόβατα! | Hellasjournal.com\nΤουρκίαΕρντογάνΣτέϊτ ΝτιπάρτμεντΗΠΑΑμερικήΤραμπS-400F-35Μόργκαν Όρταγκους\nFILE PHOTO: Η Πρώτη Κυρία Μελάνια με τον πρόεδρο Ντόναλντ Τραμπ στο Λευκό Οίκο. EPA, Yuri Gripas / POOL\nΣτο ίδιο έργο θεατές… Ουδείς γνωρίζει πως θα αντιδράσει ο Λευκός Οίκος σε αυτή τη νέα πρόκληση του Ταγίπ Ερντογάν για τους S-400 και την ευθεία πλέον απειλή εναντίον των Ηνωμένων Πολιτειών. Ο Τούρκος πρόεδρος μίλησε, για μία ακόμη φορά, με εξευτελιστικό τρόπο για την Αμερική.\nΟι απαντήσεις του Στέιτ Ντιπάρτμεντ, αλλά και του Πενταγώνου, θεωρώ ότι δεν είναι ξεκάθαρες και αυτό έχει κουράσει τους πάντες. Και τα υψηλόβαθμα στελέχη της κυβέρνησης του κ. Ντόναλντ Τραμπ, και τους Αμερικανούς νομοθέτες, και γενικά όλους όσους ασχολούνται με τα ζητήματα αυτά.\nΓια να είμαι δίκαιος δεοντολογικά, διπλωματικές πηγές που αναμειγνύονται στο ζήτημα των S-400, επιμένουν ότι το θέμα του ρωσικού συστήματος, όχι μόνο δεν έχει κλείσει αλλά η αμερικανική κυβέρνηση έχει ξεκινήσει τη σχετική διαδικασία για την επιβολή κυρώσεων. Ακούσαμε αυτό τον ισχυρισμό εκατοντάδες φορές.\nΌμως, είναι κάτι που δεν βλέπουμε, και σίγουρα δεν το εντοπίζουμε στις ανακοινώσεις του Στέιτ Ντιπάρτμεντ και του Πενταγώνου. Αποτέλεσμα μηδέν…\nΜάλιστα το Πεντάγωνο τονίζει συνέχεια ότι ανεστάλη η συμμετοχή της Τουρκίας στο πρόγραμμα παραγωγής των F-35 ως τιμωρία για την παραλαβή των S-400. Και σίγουρα πρόκειται για μία μεγάλη και σημαντική απόφαση και πρέπει να αποδοθούν τα εύσημα. Διότι η απόφαση για τα F-35 προκάλεσε και οικονομική ζημιά σε αμερικανική ιδιωτική εταιρεία. Όμως αυτή η απόφαση δεν είναι αρκετή.\nΔιότι, το Πεντάγωνο δεν κάνει ρητή αναφορά σε κυρώσεις, αλλά σε σοβαρές συνέπειες για την Τουρκία. Οι κυρώσεις στη βάση του νόμου CAATSA είναι δουλειά και απόφαση του Στέιτ Ντιπάρτμεντ.\nΥποβάλαμε ερώτηση στο αμερικανικό υπουργείο των Εξωτερικών για τις νέες υποτιμητικές αναφορές του Ερντογάν, την Κυριακή, για την Αμερική.\nΡωτήσαμε για την πρόκληση, αλλά ταυτόχρονα και πρόσκληση του Ερντογάν στους Αμερικανούς να επιβάλουν τις κυρώσεις. Θεωρώ ότι ήταν αγενέστατος διότι οι Αμερικανοί, μάλλον πρέπει να λέμε ειδικά ο Πρόεδρος Τραμπ, καλύπτουν απόλυτα όλες τις παρανομίες του προέδρου της Τουρκίας.\nΟ κ. Τραμπ πρόδωσε για χάρη του Ερντογάν τους παραδοσιακούς συμμάχους της Αμερικής, τους Κούρδους και του έβαλε πλάτη και στη Συρία, και στη Λιβύη και σε άλλες παράνομες ενέργειες του. Δεν μπορούμε να κρύψουμε την αλήθεια.\nΈδωσε απάντηση η εκπρόσωπος του Στέιτ Ντιπάρτμεντ, η κ. Μόργκαν Ορτάγκους, επαναλαμβάνοντας τη γνωστή αμερικανική δήλωση, η οποία προειδοποιεί για σοβαρές συνέπειες την Τουρκία.\nΔιπλωματική πηγή μου είπε ότι αισθάνεται πως η αμερικανική διπλωματία ξεπέρασε κατά πολύ πια τα όρια της ανοχής. Δυστυχώς, είμαστε στη φάση που δεν γνωρίζουμε αν πρέπει να πιστεύουμε τις δημόσιες ανακοινώσεις.\nΛοιπόν: Η κ. Ορτάγκους επαναλαμβάνει ότι οι Ηνωμένες Πολιτείες έχουν εκφράσει στο ανώτατο επίπεδο στην κυβέρνηση της Τουρκίας ότι η απόκτηση ρωσικών στρατιωτικών συστημάτων όπως οι S-400 είναι απαράδεκτη.\nΗ εκπρόσωπος δηλώνει ότι “το σύστημα S-400 δεν πρέπει να τεθεί σε λειτουργία και έχουμε επίσης ξεκαθαρίσει τις πιθανές σοβαρές συνέπειες για τη σχέση ασφαλείας με την Τουρκία, αν ενεργοποιήσει το ρωσικό σύστημα”.\nΗ εκπρόσωπος καταδικάζει με τον πιο ισχυρό τρόπο την εκτόξευση πυραύλων στο πλαίσιο της δοκιμής των S-400. Είναι ασυμβίβαστη με τις ευθύνες της Τουρκίας ως συμμάχου στο NATO και στρατηγικού εταίρου των Ηνωμένων Πολιτειών.\nΈνα έχω να πω: Αν στη θέση της Τουρκίας ήταν οποιαδήποτε άλλη χώρα, θα είχε νοιώσει την οργή της Αμερικής. Αντίθετα, ο κ. Ερντογάν επιβραβεύεται.\nΥΣΤΕΡΟΓΡΑΦΟ: Κατά τα άλλα, οι Αμερικανοί παρακολουθούν την επίσκεψη του υπουργού Εξωτερικών της Ρωσίας, Σεργκέι Λαβρόφ στην Αθήνα. Η ανησυχία τους για τις ξένες επιρροές (εννοούν την Κίνα και τη Μόσχα) στην Ελλάδα είναι μεγάλη. Συνεργάζονται, ότι και να σημαίνει αυτό, με την Αθήνα για την απόκρουση αυτών των ξένων επιρροών.


Εξαιρετικοί Κανονισμοί - e-Πρόλογος\nΠαιδεία\tΑνδριανή Στράνη, Εξαιρετικοί Κανονισμοί\nΓιώργος Σεφέρης, ‘’Θεατρίνοι, Μ. Α.’’\n[ Μέση Ανατολή, Αύγουστος `43]\nΗ άνοιξη της φύσης και της ζωής κέρδιζε έδαφος, προοπτική αισιόδοξη, καθώς ο θανατηφόρος ιός εξαπλωνόταν ραγδαία. Στις δημόσιες αναγγελίες για τον αριθμό των τεθνεώτων άρμοζε περισσότερη σκέψη και αυτοσυγκράτηση από τους ζώντες, ωστόσο η βεβαιότητα για την υπεροχή της ζωής έκανε τον άνθρωπο υπερόπτη.\nΣε αυτή την περιρρέουσα ατμόσφαιρα και πέραν πάσης υποψίας, το σχολείο αναζητούσε τη χαμένη (;) ταυτότητά του. Αναζήτηση δικαιολογημένη ως ένα βαθμό καθώς η κατάσταση έκτακτης ανάγκης έδειχνε να επηρεάζει και την πορεία της παιδείας. Κι όπως ο λύχνος σβήνοντας σκορπάει αναλαμπές έτσι και το δημόσιο σχολείο στην κατάρρευσή του αναζητούσε έρεισμα για να ανακτήσει τη χαμένη του δύναμη. Ωστόσο, η απαξίωση της δημόσιας εκπαίδευσης δεν κρυβόταν από τις εποχιακές μάσκες, χειρουργικές και αποκριάτικες.\nΤο φιλικό προς την Παιδεία Υπουργείο εν μέσω πανδημίας δεν έχανε ευκαιρία να νομοθετεί έκτακτα και καθημερινά για το καλό του σχολείου. Στο πλαίσιο αυτό έφτασε στα σχολεία κι ο σχετικός νόμος για τη σύνταξη ‘’Κανονισμού της σχολικής μονάδας’’ ( ΦΕΚ 491/Β/9-2-2021 κατόπιν της υπ. αριθμ.50/22-10-2020 Πράξης του Δ Σ του ΙΕΠ με βάση το Ν.4692/2020,άρθρο 37, ΦΕΚ 111/Α/12-6-2020). Για τη σύνταξη Κανονισμού της σχολικής Μονάδας προβάλλεται και από την ιστοσελίδα του ΙΕΠ ενδεικτικός κανονισμός. Άραγε ποια επιτακτική ανάγκη οδηγεί σε αυτή την αναζήτηση σε περίοδο μη κανονικότητας;\nΣτην κατεύθυνση αυτή, άλλα σχολεία περίμεναν ενώ άλλα βιάστηκαν να κανονικοποιηθούν βλέποντας στον Κανονισμό τον καθρέπτη του σχολείου. Έναν καθρέπτη που κάθε πρωί θα κοιτάζεται και θα βλέπει τα εσώψυχά του χωρίς να τρομάζει και ταυτόχρονα να λειτουργεί ως πρότυπο για τον κοινωνικό περίγυρο. Η ιδέα της εσωτερικής και εξωτερικής αξιολόγησης ήταν παρούσα στον Κανονισμό του σχολείου. Γι αυτό άλλωστε δεν είναι τυχαίο το γεγονός ότι στη σύνταξή του εμπλέκονται εσωτερικοί και εξωτερικοί παράγοντες. Η ‘’αυτονομία’’ της σχολικής μονάδας εγκρίνεται από τις αρμόδιες Αρχές (Σύμβουλοι, Προϊστάμενοι, Εκπρόσωποι του Δήμου) ! Το θεατρικό ‘’Περιμένοντας τον Επιθεωρητή’’ ήταν έτοιμο.\nΕάν δεν μας απατά η μνήμη, ένα σύνολο κανονιστικών διατάξεων, ρυθμιστικών για τη λειτουργία του σχολείου προϋπήρχε από την εποχή του Καποδίστρια. Από τότε έως σήμερα εκείνο που διαφοροποιούσε τον έναν κανονισμό απ` τον άλλον ήταν οι στόχοι και οι σκοποί της εκάστοτε εκπαιδευτικής πολιτικής. Το ερώτημα που τίθεται είναι γιατί οι Νόμοι, οι Υπουργικές Αποφάσεις και οι προβλεπόμενες κανονιστικές διατάξεις δεν επαρκούν για την εύρυθμη λειτουργία των σχολείων. Ο Κανονισμός καλύπτει κάποιο νομικό κενό στην ισχύουσα νομοθεσία ή επιχειρεί τη συναίνεση της εκπαιδευτικής και τοπικής κοινότητας για την αποδόμηση δημόσιας και δωρεάν παιδείας ;\nΕπί του προκειμένου για τη νεοφιλελεύθερη ή νεοσυντηρητική κατεύθυνση ενός κανονισμού αξίζει να αναφερθούν δυο παραδείγματα :\n1.Οι ‘’κανονισμοί’’ σχετικά με την επιτρεπόμενη εμφάνιση των μαθητριών-ων στο σχολείο που καλούνται ‘’να αποφεύγουν τις ακρότητες’’ και 2. Η αυστηρή απαγόρευση εντύπων εντός του σχολείου που δεν συνάδουν με τη μαθητική ιδιότητα, παραπέμπουν στις αποχρώσεις του ‘’μαύρου’’. Εξηγήσιμο στη δικτατορία. Στη Δημοκρατία όμως; Ή μήπως σε περιορισμένη δημοκρατία ;\nΚάποιος καλοπροαίρετος δάσκαλος μπορεί να ισχυριστεί ότι η ύπαρξη κανονισμού στο σχολείο είναι αυτονόητο και τέλος πάντων δεν ήρθε και το τέλος του κόσμου. Ορισμένοι ίσως βλέπουν στον Κανονισμό μια ευκαιρία για την ανάδειξη του σχολείου τους, μια διαφήμιση για την επερχόμενη αξιολόγηση αφού ο κανονισμός θα αναρτηθεί στην ιστοσελίδα του σχολείου προς γνώση των ενδιαφερομένων. Σκεπτόμενοι περισσότερο την προβολή, ίσως κάποια σχολεία προσπαθήσουν να παρουσιάσουν έναν ανταγωνιστικό κανονισμό, φροντισμένο και εμπλουτισμένο με μοντέρνους όρους, ακόμη και με την αρωγή της ποίησης και της λογοτεχνίας.\nΩστόσο, η ποίηση έχει τις ρίζες της στην ανθρώπινη ανάσα και είναι πιο δύσκολο να συμπληρώσεις έναν στίχο παρά να σηκώσεις έναν βράχο. Αντίθετα, ο κανονισμός όσο και αν επιθυμεί κάποιος να τον διακοσμήσει, παραμένει ένα σύνολο ρυθμιστικών και υποχρεωτικών διατάξεων που ουδεμία σχέση έχει με την Ποίηση.\nΗ εμπλοκή του Νόμου με την Ποίηση δεν προσδίδει ‘’αξία’’ στο σχολείο αυτό, ώστε να αποκτήσει καλό όνομα (brand name) σε σχέση με το γειτονικό σχολείο. Οπωσδήποτε η ανάμειξη διαφορετικών γλωσσικών συστημάτων (νομικών και λογοτεχνικών) προκαλεί σύγχυση. Εξάλλου ο ανταγωνισμός όμορων σχολείων θα δημιουργήσει πλειοδοτικούς κανονισμούς προσφορών υπαρκτών και ανύπαρκτων, από ασανσέρ έως γήπεδα τένις, για την προσέλκυση πελατών. Για το λόγο αυτό η ανάγνωση ενός κανονισμού εκτός από την εμπέδωση της Δημοκρατίας, θέλει προσοχή, όπως κάθε διαφημιζόμενη ετικέτα, γιατί ο διάβολος κρύβεται στις λεπτομέρειες, μερικές φορές και στο ασανσέρ που μπορεί να μην υπάρχει…\nΑλλά η φήμη και η διαφήμιση του σχολείου, σήμερα, ακολουθεί μάλλον την επιστήμη της επικοινωνίας και του μάρκετινγκ παρά τις αρχές και τις αξίες της παιδαγωγικής. Ωστόσο, τίθεται το ερώτημα σε ποιες ‘’αποδεκτές παιδαγωγικές αρχές’’ βασίζεται ο κανονισμός του σχολείου ενώ στην πραγματικότητα ακολουθεί τις αρχές και τις αξίες του ‘’ επιχειρείν’’ και της αγοράς. Για το λόγο αυτό στον Κανονισμό προβάλλεται ο Διευθυντής ως Ηγέτης και Μάνατζερ κρατώντας στο χέρι το κατά ‘’Μπουραντά Ευαγγέλιο’’.\nΣτη σημερινή κατάσταση εξαίρεσης, το αίτημα επιστροφής στην κανονικότητα απαιτεί και εξαιρετικούς κανόνες. Τελικά το μυστήριο ποιο σχολείο θα έχει εξαιρετικό κανονισμό λειτουργίας και θα επικρατήσει στα σημεία, στον ανταγωνισμό των σχολείων της αγοράς, θα το λύσει ο Επιθεωρητής…\nΚυπριακό και ελληνοτουρκικά σε φάση απότομης όξυνσης\tΞεκίνησε η δίκη του αστυνομικού που σκότωσε τον Τζορτζ Φλόιντ


Akrovolistis: Τα 9 βασικότερα αίτια – πληγές της Άλωσης της Κωνσταντινούπολης\nΔιαφθορά: η φιλαργυρία, οι αδικίες και η διαφθορά οδήγησαν στην αποδυνάμωση του κράτους, προετοιμάζοντας το έδαφος για την Άλωση της Πόλης χρόνια πριν. Η κατάσταση περιγράφηκε λεπτομερώς, από το Γεννάδιο, τον πρώτο Πατριάρχη της Κωνσταντινούπολης μετά την Άλωση. Όπως βρέθηκε σε χειρόγραφη εξομολόγησή του, η παρακάτω «κατάθεση ψυχής» περιγράφει την ηθική κατάπτωση εκείνων των καιρών:\n«Κύριε! Διασκορπιστήκαμε παντού. Γελοιοποιηθήκαμε όχι μόνο στα μάτια των γειτόνων μας αλλά και όλων των ανθρώπων. Μας κοροϊδεύουν και μας χλευάζουν όλοι γύρω μας. Γίναμε παράδειγμα συμφοράς στην ανθρώπινη ζωή. Κύριε, γιατί τα επέτρεψες αυτά σε μας; Γιατί ο θυμός σου μας κατέκαυσε;… Είμαστε διεφθαρμένοι και σιχαμεροί σε ό,τι κάνουμε. Δανείζαμε χρήματα με τόκο και παίρναμε δωροδοκίες από αθώους ανθρώπους. Αποστραφήκαμε τη δικαιοσύνη και τον έλεγχο. Οι ζυγαριές μας ήταν άνισες. Τα χρήματά μας ήταν παράνομα»\nΑπόσπασμα - tsemperlidou.gr


Η επιστροφή της Ρίβερ Πλέιτ - fanatico.gr\n29 Νοεμβρίου 2021 622 views0\nΕπτά χρόνια δίχως πρωτάθλημα ήταν πολλά για την ομάδα με τις περισσότερες κατακτήσεις στην Αργεντινή.\nΟ Μαρσέλο Γκαγιάρδο κατέκτησε το πρώτο του πρωτάθλημα καθήμενος στην άκρη του πάγκου της Ρίβερ. Η 25η Νοεμβρίου, έναν χρόνο μετά και τον θάνατο του Ντιέγκο Μαραντόνα, θα μείνει για πάντα αξέχαστη στους φίλους των «εκατομμυριούχων».\nΗ μαγική βραδιά στο «Μονουμεντάλ»\nΗ Ρίβερ βρέθηκε αντιμέτωπη με την Ράσινγκ στο «Μονουμεντάλ» και της αρκούσε η ισοπαλία για να στεφθεί πρωταθλήτρια και μαθηματικά. Η βραδιά ξεκίνησε πανηγυρικά, με τις αποθεώσεις να διαδέχονται η μία την άλλη. Πρώτος που άκουσε το όνομα του ήταν ο Μαρσέλο Γκαγιάρδο, σε μια προσπάθεια του κόσμου να τον πείσει να πάρει την απόφαση του να μείνει στην ομάδα για έβδομη σερί σεζόν. Ακολούθησε ο αρχηγός, Λεονάρντο Πόνσιο, ο πιστός στρατιώτης της Ρίβερ εδώ και σχεδόν 2 δεκαετίες, από τους τελευταίους «ρομαντικούς» του ποδοσφαίρου, ο οποίος σημείωσε το δικό του αξιοζήλευτο ρεκόρ: Είναι πλέον ο παίκτης με τις περισσότερες κατακτήσεις τροπαίων με την ομάδα του «Νούνιες», με τον ίδιο να σκέφτεται το μέλλον του, καθώς τον Γενάρη θα συμπληρώσει 40 χρόνια ζωής.\nΤο «Μονουμεντάλ» σηκώθηκε στο πόδι όταν έφτασε η ώρα της αποθέωσης του Ντιέγκο Μαραντόνα. Όλο το γήπεδο φώναζε το όνομα του, αποδεικνύοντας ξανά πως ο Μαραντόνα ήταν ο Αργεντινός που ένωσε όλο το έθνος. Ένα παιδί που συνδέθηκε με την Μπόκα να αποθεώνεται στο γήπεδο της μισητής αντιπάλου δεν είχε υπάρξει και είναι πολύ πιθανόν να μην ξαναυπάρξει. Οι «εκατομμυριούχοι», με την φόρα του γεμάτου «Μονουμεντάλ» διέλυσαν την Ράσινγκ του Φερνάντο Γκάγο με (4-0) στο clásico της αγωνιστικής και το άστρο του Χουλιάν Άλβαρες έλαμψε και πάλι.\nΤο αβέβαιο μέλλον του Γκαγιάρδο στον πάγκο της Ρίβερ\n«Μετράει περισσότερο το τι θέλει η καρδιά μου», είχε δηλώσει το 2017 όταν και πάλι σκεφτόταν την πιθανή του αποχώρηση από την ομάδα του Νούνιες. «Είναι η δυσκολότερη απόφαση που θα πάρω στη ζωή μου», δήλωσε μετά το τέλος του αγώνα με την Ρασίνγκ. Ο Μαρσέλο Γκαγιάρδο, δεν θέλει τα μεγάλα συμβόλαια και τα διαρκή project, ακολουθεί την πρακτική του Μπιέλσα. Μετά το τέλος της κάθε σεζόν κάνει τις αξιολογήσεις του και στην συνέχεια αποφασίζει αν θα συνεχίσει ή όχι να προπονεί την αγαπημένη του Ρίβερ.\nΑυτό πρόκειται να γίνει τις επόμενες εβδομάδες, με τον κόσμο της ομάδας να μην θέλει να σκέφτεται ούτε για αστείο την αποχώρηση του. Σημαντικό ρόλο θα παίξει και η αλλαγή της προεδρίας, με τον Γκαγιάρδο να περιμένει επαφές με τον νέο πρόεδρο ώστε να δουν αν διασταυρώνονται οι σκέψεις και οι ιδέες τους γύρω από το ποδόσφαιρο. Αξίζει να αναφέρουμε και το έντονο φλερτ της εθνικής Ουρουγουάης μετά την απόλυση του Ταβάρες, με τον Γκαγιάρδο. Ο πρόεδρος της ομοσπονδίας ταξίδεψε στο Μπουένος Άιρες για να τον πείσει να δεχτεί την πρόταση τους, τις επόμενες ημέρες, με τον Λουγκάνο να δηλώνει πως ο Γκαγιάρδο είναι ο καλύτερος τεχνικός της Νότιας Αμερικής και πως τον θέλει στην εθνική Ουρουγουάης.\nΌπως και να ‘χει το μέλλον του «Μουνιέκο», η Ρίβερ έχει μπροστά της 2 τελικούς, έναν με την Κολόν τον Δεκέμβριο για το Super Final, τον τελικό μεταξύ των 2 τελευταίων πρωταθλητριών και το Super Copa που θα γίνει το 2022, εναντίον του κυπελλούχου τον οποίο θα τον μάθουμε τις επόμενες εβδομάδες. Ένα πιθανό Superclásico είναι μπροστά μας.\nΗ Ρίβερ κυριάρχησε και κατέκτησε το πρωτάθλημα\nΣτις αρχέςτης σεζόν, η Ρίβερ είχε μπροστά της και το πρωτάθλημα και το Λιμπερταδόρες. Στο μυαλό όλων στον «πλανήτη» Ρίβερ, ήταν η κατάκτηση του πρωταθλήματος η οποία έλειπε από την συλλογή του Γκαγιάρδο. Στις πρώτες στροφές του, δεν δόθηκε η πρέπουσα βαρύτητα καθώς έπαιζε ακόμη στο Λιμπερταδόρες το οποίο πάντα είναι ο μεγάλος στόχος των ομάδων από την Νότια Αμερική. Η Ρίβερ έκανε «κοιλιά» σε πολλές αγωνιστικές και έμοιαζε να χάνεται στην κούρσα του τίτλου. Μετά τους αποκλεισμούς από το Λιμπερταδόρες και το κύπελλο Αργεντινής, η ομάδα του Γκαγιάρδο επικεντρώθηκε στην κατάκτηση του πολυπόθητου τροπαίου, με την ομάδα να αρχίζει να βρίσκει ρυθμό, να κερδίζει στα clásicos και να φτάνει ολοένα και πιο κοντά στον μεγάλο της στόχο. Αρμάνι, Πέρες, Παλαβεσίνο, Ρομέρο και Άλβαρες ξεχώρισαν και όταν βρήκαν ρυθμό έμοιαζαν να είναι αντικατάστατοι.\nΧουλιάν Άλβαρες: ο MVP δείχνει έτοιμος για το ταξίδι\nΜπορεί όλοι να έχουν επικεντρωθεί στην απόφαση του Μαρσέλο Γκαγιάρδο για το μέλλον του, υπάρχει όμως και ο Χουλιάν Άλβαρες, ο οποίος πήρε από το χέρι την Ρίβερ προς την κατάκτηση του πρωταθλήματος. «Μένουν 3,4 παιχνίδια ακόμη και μετά θα δούμε τι θα γίνει, θέλουμε να τελειώσουμε το πρωτάθλημα με τον καλύτερο δυνατό τρόπο» δήλωσε σήκωσε ο μικρός από την Κόρδοβα μετά το τέλος του αγώνα. Η σταθερότητα του είναι απορίας άξια, με τον ίδιο να δηλώνει πάντα το «παρών» και να είναι ο πρώτος σκόρερ της ομάδας στο πρωτάθλημα με 17 γκολ. Ρεάλ Μαδρίτης, Ίντερ, Μίλαν, Γιουβέντους, Λεβερκούζεν, Άστον Βίλα και Άγιαξ είναι κάποιες από τις ευρωπαϊκές ομάδες που έχουν πλησιάσει τον παίκτη και τον ατζέντη του για πιθανή μετακίνηση του στην Ευρώπη.


Αδόλφος Α΄ της Λοθαριγγίας - Βικιπαίδεια\nΟ Αδόλφος Α΄, γερμ. Adolf I (απεβ. 1018) από τον Οίκο των Ετσονιδών ήταν κόμης του Κέλνταχγκαου (1008-18) και επίτροπος του αββαείου του Ντόιτς. Είναι ο γενάρχης του κλάδου του Μπεργκ.\nΑδόλφος Β΄ της Λοθαριγγίας\nΧέρμαν Α΄ της Λοθαριγγίας\nΉταν γιος του Χέρμαν Α΄ παλατινού κόμη (δούκα) της Λοθαριγγίας, του λεγόμενου "μικρού κόμη του Παλατινάτου". Ο Χέρμαν Α΄ ήταν επίσης κόμης του Τσύλπιχγκαου, του Κέλνταχγκαου, κά περιοχών κατά μήκος του Ρήνου.\nΑπό τα αδέλφια του ο Έτσο έλαβε τη Λοθαριγγία, ο Ζέτσελιν Α΄ το Τσύλπιχγκαου. Ο Αδόλφος Α΄ έγινε κόμης του Κέλνταχγκαου και επίτροπος (vogt) του αββαείου του Ντόιτς (1008-18). Είναι ο γενάρχης ιδιαίτερου κλάδου που, από τον εγγονό του, ονομάστηκε Οίκος του Μπεργκ.\nΧέρμαν Γ΄ απεβ. 1056, επίτροπος του αββαείου Ντόιτς του Αγ. Σεβερίνου στην Κολωνία και του αββαείου του Βέρντεν.\nΑδόλφος Β΄ κόμης του Κέλνταχγκαου, επίτροπος του αββαείου του Ντόιτς.\nΈρενφρητ, kosm;htoraw (προβστ) του αβαβείου του Αγ. Σεβερίνου.\nΣτο λήμμα αυτό έχει ενσωματωθεί κείμενο από το λήμμα Adolf I of Lotharingia της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).\nΑνακτήθηκε από "https://el.wikipedia.org/w/index.php?title=Αδόλφος_Α΄_της_Λοθαριγγίας&oldid=8212523"\nΤελευταία επεξεργασία στις 27 Απριλίου 2020, στις 17:35\nΤελευταία τροποποίηση 17:35, 27 Απριλίου 2020.


Nokia 8: Τιμή, χαρακτηριστικά και πού να αγοράσετε\n13 Nov 2019 22:40:50\nΤιμή και χαρακτηριστικά για Nokia 8\nΗ εύρεση της καλύτερης τιμής για το Nokia 8 δεν είναι εύκολη δουλειά. Εδώ θα βρεις πού να αγοράσεις το Nokia 8 στην καλύτερη τιμή. Ψάχνουμε συνεχώς τις τιμές σε περισσότερα από 100 καταστήματα για να μπορείς να βρεις το αξιόπιστο κατάστημα με την καλύτερη τιμή.\n554 ppi • Πολύ υψηλή πυκνότητα\nΠροβολή όλων των απόψεων για τη συσκευή Nokia 8\n0.711 W/Kg στο κεφάλι, 1.330 W/Kg στο σώμα\n0.490 W/Kg στο κεφάλι, 0.770 W/Kg στο σώμα\nΤι είναι το SAR του Nokia 8;\nΘέλεις να πεις την άποψή σου για το Nokia 8;\nΧωρίς αντίπαλο σ αυτή την τιμή.\nΣε τιμή κάτω των 300 ευρώ που βρίσκεται σήμερα , πραγματικά δεν έχει αντίπαλο...πολύ λεπτό και όμορφο από κοντά...δυνατή μπαταρία ,μοιάζει μεγαλύτερη .. η κάμερα λίγο μέτρια η βασική αλλά οκ... Σε αυτά τα λεφτά είναι κ αυτή απ τις καλύτερες σ αυτό το εύρος τιμής.. σελφι άψογη.... πλοήγηση στο ίντερνετ είναι αστραπή... antutu skor έπιασα 212.000.\nΔεν θα γράψω για τα θετικά του Nokia 8. Είναι τόσα πολλά, σχεδόν όλα είναι τέλεια και το κάνουν ιδανικό για καθημερινή χρήση! Ένα αρνητικό μόνο βρήκα, τον ήχο του, που θα μπορούσε να είναι λίγο καλύτερος. Το προτείνω ανεπιφύλακτα!\nNokia 7 PlusΚίνα · 4GB · 64GB · TA-1041\nNokia 8.1Διεθνές · 4GB · 64GB · TA-1119


Η αυξημένη μοριοδότηση των πτυχίων ΙΕΚ σε σχέση με τους τίτλους σπουδών των ΕΠΑΛ, Τεχνικών και Επαγγελματικών Λυκείων είναι το θέμα Ερώτησης που απευθύνει ο Βασίλης Γιόγιακας προς τον Υπουργό Παιδείας και Θρησκευμάτων.\nΟ βουλευτής Θεσπρωτίας της Νέας Δημοκρατίας αναφέρεται στην τελευταία ετήσια έκθεση του ΑΣΕΠ στην οποία χαρακτηρίζονται εύλογες οι διαμαρτυρίες που προκαλεί η μοριοδότηση του βαθμού των πτυχίων ΙΕΚ με τον ίδιο συντελεστή με εκείνον των πτυχίων ΕΠΑ.Λ., Τ.Ε.Ε., Τ.Ε.Λ. ή Ενιαίων Πολυκλαδικών Λυκείων και ερωτά τον Υπουργό αν θα υιοθετήσει την πρόταση του ΑΣΕΠ για ενισχυμένη μοριοδότηση του βαθμού των πτυχίων ΙΕΚ.\n«Στην Ετήσια Έκθεση του Α.Σ.Ε.Π. για το 2017 (κεφάλαιο «Σχολιασμός και Προτάσεις», ενότητα δ. Ζητήματα τυπικών προσόντων και μοριοδότησης) γίνεται αναφορά σε «εύλογες διαμαρτυρίες» που «προκαλεί» η μοριοδότηση του βαθμού των πτυχίων-διπλωμάτων των Ι.Ε.Κ. με τον ίδιο συντελεστή (20) σε σχέση με εκείνη των πτυχίων ΕΠΑ.Λ., Τ.Ε.Ε., Τ.Ε.Λ. ή Ενιαίων Πολυκλαδικών Λυκείων. Σημειώνεται σχετικά ότι η εκπαίδευση που παρέχουν τα πρώτα είναι μετα- δευτεροβάθμια ενώ αυτή των Ε.Π.Α.Λ. κ.λπ. είναι απλώς δευτεροβάθμια καθώς και ότι οι εξετάσεις πιστοποίησης αρχικής επαγγελματικής κατάρτισης των αποφοίτων Ι.Ε.Κ. διεξάγονται σε εθνικό επίπεδο με βάση το ισχύον νομοθετικό και κανονιστικό πλαίσιο υπό την αιγίδα του Εθνικού Οργανισμού Πιστοποίησης Προσόντων και Επαγγελματικού Προσανατολισμού (Ε.Ο.Π.Π.Ε.Π.)» σημειώνεται μεταξύ άλλων στην ερώτηση του Θεσπρωτού βουλευτή.


Ζάρας: Να δώσουμε χαρά στους φίλους του Ηρακλή, κόσμος και ομάδα είμαστε ένα\nTις σκέψεις του αναφορικά με την προσεχή αναμέτρηση του Ηρακλή με τον Άρη, τονίζοντας ότι ανυπομονεί να βιώσει την εκπληκτική ατμόσφαιρα που θα δημιουργήσουν οι φίλαθλοι των «κυανόλευκων» στο Ιβανώφειο, κατέγραψε ο Θοδωρής Ζάρας.\n«Καταρχάς, η προσμονή όλων στην ομάδα για το πρώτο εντός έδρας παιχνίδι είναι πραγματικά τεράστια. Περιμένουμε να γνωρίσουμε μία φανταστική ατμόσφαιρα στο Ιβανώφειο που θα μας βοηθήσει και θα μας δώσει τεράστια δύναμη κατά την διάρκεια του αγώνα.\nΣίγουρα, η νίκη επί του Άρη στο Κύπελλο που μας χάρισε την πρόκριση έχει ανεβάσει την ψυχολογία της ομάδας αλλά και του κόσμου και ένα δεύτερο μεγάλο ντέρμπι μας δίνει τεράστιο κίνητρο.\nΒέβαια, είμαστε μία εντελώς καινούργια ομάδα και θέλουμε ακόμη χρόνο για να βρούμε την απαραίτητη χημεία και να δέσουμε μεταξύ μας. Αναμφίβολα, χρειαζόμαστε πολύ δουλειά ακόμη για να φτάσουμε στο σημείο που επιθυμούμε, όμως, όσο κερδίζουμε η ομάδα θα προχωρά μπροστά με σταθερά βήματα και ηρεμία.\nΣτόχος μας είναι να παρουσιαστούμε έτοιμοι και μαχητικοί και στον αυριανό αγώνα και να παλέψουμε για κάθε μπάλα εντός του παρκέ, ώστε να δώσουμε χαρά στους φίλους του ΗΡΑΚΛΗ που θα βρεθούν στο γήπεδο.\nΣας περιμένουμε αύριο όλους στο Ιβανώφειο για να στηρίξετε την ομάδα και να συνεχίσουμε στα θετικά αποτελέσματα. Κόσμος και ομάδα είμαστε ένα!».


Ζόρικος άσος | ThesSports\nΑρχική THESSBET Ζόρικος άσος\nΚαλό μήνα από την ομάδα του Foxbet. Δεύτερο ταμείο μέσα στο Σαββατοκύριακο, αφού πέρασαν και οι 2 χθεσινές μας προβλέψεις. Όσο καλά κλείσαμε τον προηγούμενο μήνα, ελπίζω να μπούμε και στον επόμενο. Σήμερα δεν έχουμε και πολλές επιλογές, οπότε πάμε σε ένα σημείο.\nΑλμερία – Βαγιεκάνο\nΣτην ανδαλουσιάνικη μονομαχία της προηγούμενης αγωνιστικής, η Αλμερία ήταν τυχερή που πήρε το 0-0 κόντρα στην Γρανάδα, καθώς έκανε ελάχιστα πράγματα επιθετικά και χρειάστηκε τη συνδρομή του γκολκίπερ Ρούμπεν και της αστοχίας των αντιπάλων για να κρατήσει το μηδέν πίσω. Ελαφρυντικό για αυτήν το ότι έπαιζε με παίχτη λιγότερο από το 52′. «Αχρείαστη η κόκκινη εκεί δυσκολευτήκαμε και χρειάστηκε να αμυνθούμε περισσότερο» δικαιολογήθηκε ο Φρανθίσκο. Μετράει έξι συνεχόμενα παιχνίδια χωρίς νίκη με 3 ισοπαλίες και 3 ήττες και τέρματα 2-8, ενώ δεν έχει κερδίσει ακόμα εντός έδρας. Στα αγωνιστικά εξέτισε ο βασικός χαφ Τόμας, ενώ τιμωρημένος είναι ο ακραίος μεσοεπιθετικός Αζίζ που συνήθως αγωνίζεται ως βασικός. Δεν υπάρχουν άλλα αγωνιστικά προβλήματα.\nΗ Βαγεκάνο μπορεί να μην ικανοποίησε με την απόδοσή της κόντρα στην Θέλτα την προηγούμενη αγωνιστική, αλλά έστω και έτσι έσπασε το σερί των τριών συνεχόμενων ηττών κερδίζοντας με 1-0 την αντίπαλό της. Πιο δίκαιη θα ήταν η ισοπαλία καθώς έχασε λιγότερες ευκαιρίες από την αντίπαλό της που είχε και δύο δοκάρια, αλλά ευτύχησε να σκοράρει στο 20′ και να κρατήσει το σκορ. «Νικήσαμε αλλά δεν ήταν και το καλύτερο παιχνίδι μας, πρέπει να δώσουμε περισσότερα» τόνισε ο Πάκο Χέμεθ. Αξιοσημείωτο πως δεν έχει φέρει ισοπαλία για δέκα συνεχόμενα παιχνίδια. Μακριά από την έδρα της έχει 2 νίκες, 1 ισοπαλία και 3 ήττες με τέρματα 8-15. Τιμωρημένος είναι και θα απουσιάσει ο βασικός μέσος Μπαένα, ενώ εκτός με τραυματισμό παραμένουν ο τερματοφύλακας Τόνιο και ο βασικός μπακ Ινσούα.\nΕκτίμηση: Είναι εμφανές πως η Αλμερία ζορίζεται και δεν έχει ακόμα εντός έδρας νίκη, όμως βρίσκει απέναντί της μια αλλοπρόσαλλη Βαγιεκάνο που είναι ικανή για το καλύτερο αλλά και για το χειρότερο. Στο 2.40 αξίζει να εμπιστευθούμε την Αλμερία για την πρώτη εντός έδρας νίκη.\nΚαι μην ξεχνάτε ό,τι, στο Foxbet θα βρείτε όλα τα τελευταία νέα για τις νόμιμες στοιχηματικές εταιρίες στο ίντερνετ.\nΠροηγούμενο άρθροΓ΄Εθνική : Φάσεις και Γκολ (video)\nΕπόμενο άρθροO Μπαλτάκος στις… ρίζες\nΤο πλάνο για Ίνγκασον και η προετοιμασία\n«Θέμα» στην UEFA με το περιβραχιόνιο του Νόιερ\n«Λύγισε» κόντρα στους Σέρβους η Εθνική\nΝικος Μποζιονέλος - 15 October, 2020 0


ΠΑΟΚ ΟΧΥΡΟ ΔΡΑΜΑΣ: oxyroN2.735\nΠρώτος ημιτελικός του Κυπέλλου Ελλάδας Γυναικών στο χάντμπολ\nΠΑΟΚ - Αμύντας - 24-15\nΣτον πρώτο ημιτελικό του Κυπέλλου Ελλάδας Γυναικών στο χάντμπολ, ο ΠΑΟΚ κέρδισε στη Μίκρα τον Αμύντα Αμυνταίου με 24-15 και πέρασε στον αυριανό τελικό..\nΓια 3η συνεχόμενη χρονιά μετά το 2014 και το 2015, ο ΠΑΟΚ προκρίθηκε στον τελικό του Κυπέλλου Γυναικών. Ο «Δικέφαλος» του Βορρά επικράτησε με 24-15 του Αμύντα Αμυνταίου στον 1ο ημιτελικό του 14ου φάιναλ φορ και αύριο στις 16:00 θα διεκδικήσει το 2ο τρόπαιο του μετά από αυτό που κέρδισε κόντρα στην Αναγέννηση Άρτας το 2014 στη Βέροια.\nΗ Νέα Ιωνία είναι το τελευταίο εμπόδιο της γυναικείας ομάδας χάντμπολ του ΠΑΟΚ, για την κατάκτηση του φετινού Κυπέλλου Ελλάδας.\n«Τα κορίτσια παίξανε πολύ καλά και ήταν συγκεντρωμένες! Γνωρίζαμε τον Αμύντα από τα μεταξύ μας παιχνίδια στο πρωτάθλημα, αλλά δεν ξέρεις πως μπορεί να εξελιχθεί ένας τέτοιος αγώνας. Έτσι, όπως ήρθε το παιχνίδι ξεκουράσαμε σημαντικές παίκτριες για τον τελικό».\nΌσον αφορά τα επεισόδια τόνισε:\n«Ευχαριστώ τον κόσμο του ΠΑΟΚ που μας προστάτευσε. Χωρίς αυτόν θα κινδυνεύαμε, είμαι σίγουρη θα δώσει το παρών αύριο και θα μας βοηθήσει πολύ».\nΑναρτήθηκε από ΜΠΛΑΚ στις 19:38